US Ih Sin A Ra Mi Shinbia Leh Benjamin Sum Cu Michelle Varte Nih Rak Thik An Ti Maw Si – My News\nUS Ih Sin A Ra Mi Shinbia Leh Benjamin Sum Cu Michelle Varte Nih Rak Thik An Ti Maw Si\nadmin May 24, 2022 Leave a Comment on US Ih Sin A Ra Mi Shinbia Leh Benjamin Sum Cu Michelle Varte Nih Rak Thik An Ti Maw Si\nUS ram ih sin Mizoram Aizawl ih a ra tlawng mi fala hmeltha leh pianmawi Shinbia leh hlasak thiam Benjamin Sum cu mizoram kan unau pawl in an uar dan cu a makin khuaruahhar nak a si. Mizoram kan unau pawl ih an mi uar vel cang cu uar tak an si.\nMizoram hlasak thiam Michelle Varte interview an tuahnak ah arak sim mi thu kha Benjamin Sum leh Shinbia tiin an hmin a sim lo nan tun lai milar an si ruangah an hmin sim thawn a danglamnak a um cuang lo.\nMizoram kan unau pawl leh Mizoram ih khuasa ih um Falam pawlin Shinbia leh Benjamin Sum an hei uar tuk mi cu an over deuh lo maw ti hi awl te a si, a tang video hi rak zoh hman uh Shinbia leh Benjamin Sum hman an lang lo.\nHi bantuk minung kan laipa/ kan Lainu an rak um hi cu Pathian thlasuah rori asi. hmel le tha, hlasak le thiam, tawng le thiam tam emem fawn. An pahnih te hin Mizo mipi hnen ah Lai mi kan hmin thatnak leh laimi sunglawi tertu an si.\nShinbia leh Benjamin Sum nih Thlapi tihmi Falam hla Chin Tv night ah an pahnih in duh tawkin an vun sak ah hin cun lung a kim ruangro rori si ko. Hi bantuk minung hi cu kan laipa/ kan Lainu ahcun an um lo men thei, An hlasak mi hi rak zoh hman uh sim tul lo in ziang vek mi nung an si ti mi le ziang tlukin uar an um timi cu na thei ko ding.\nMizoram Aizawl khuapi ih Chin TV Night an tuahmi Chin TV international page nih Live in an thlahmi ka rak zoh ve. A sunglawi taktak. Khat lam ah cun kan ram that lo ruangah Mizoram kan unau pawl thawn pehtlaihnak tha neih kan duh ruangah a si.\nAn thil tuah hi a tha tuk mi si Laimi le Mizo hi unau thisen zawm sulkhat suak kan sinak khal a lang ter sin sin ding khal ka zum, Chin TV hnatuantu pawl leh CBANA par ah lungawi um nasa a ih, ATawlreltu nan za ten par ah upatnak kan pek a si.\nRalhrang Pawl Nih Private Siang Inn Hon Ter An Sianh Hna Lo Nak A RuangBik Hi CDM Pawl Har Nak Pek An Duh Ruang Deuh Ah Si Ko Hnga Lo Maw →\n← Hakha Khuapi Chung CDF He Peh Tleih Nak Ngei Mi Ralhrang Nih An Tleih Hna


Kalaymyo Ah Thinlung Ciangkuang Lo Pakhat Cu Ralkap Pawlin Tlakrawh In An Sut, An Vel Ciamco – Meifar\nKalaymyo, Bogyoke lamzin le Natchaung lamzin pialnak Cherry Tower hnuai lamzinkap ih um thinlung ciangkuang lo pakhat cu ralkap 4 in an vel ciamco, tlakrawh in an sut.\nOctober 12 zan nazi 7:30 hrawngah ralkap 4 cun san le vang um loin nasa zetin kut an thlak. Mithmutu pakhat in “Thinlung kimlo cu uico 4 in nasa zetin an vel, an vuak. Tlakrawh in an sut ciamco ih meithal tawko in an vuak.\nA lu khal a pawp, hitin an vuak ciamco laiah ralkap pakhat in meithal in kiangkap inn pawl a tinkual vivo ih video le zuk thei lo dingin a tuah. Sangka khar thluh uh, meisa mit uh tin kiangkap inn pawl cu a hringhro phah.\nRalkap pawlin mikim lo hnenah na thisen a suak tamtuk dingih reilote hnuah na thi ding an ti. Minung khal an si lo, minung thinlung an nei lo lawlaw” a ti. Thinlung kimlo cu hitawk hmun ih um ringring a si, hitin an velh hnu October 13 zinglam ah an hmu nawn lo. A umnak kiangkap ahcun thihnai tam zet hmuh a si.\nCNDF In Khualtlawng Veivak Lo Dingin Ralrinnak An Suah


Malaysia, Jahor ih datsi dawr ah mi pakhat that: VIDEO | VCTH\nHome » Thuthang » Malaysia » Malaysia, Jahor ih datsi dawr ah mi pakhat that: VIDEO\nBy vcth on December 18, 2017.\nMalaysia ram, Johor Baru, Taman Pelangi ih datsi dawr pakhat ah minung pali in mi pakhat nasa zetin an thawi, nam in an dawt hnu ah mawtaw in voihnih rori an pah bet. Cutiih rapthalk zetih an tuah lai cu kiangkap um pawl in phone in video an rak zuk man.\nKum 30 hrawng a simi mipa pakhat cu Volkswagen Polo mawtaw thawn a ra ih a mawtaw ke tire cek dingin a rak. A dunglam ihsin BMW mawtaw thawn mipa pali in a rak dawi ih a mawtaw ihsin a ttum veten nasa takin a tthuat cih. Hi thil hi December 17, zaanlam nazi 7:15 ih thil cang a si.\nCui mipa pali cun Video ih angki ran hruh pa cu an tthuat. Mi pakhat in namte thawn a kehlam hnak ah a dawt. Cutin angki rang hruh pa cu a tluk. A tluk hnu ah tla a tthat bet. Cun a kiang ah phangphang tum nawn a phuahta. Cuhnu ah an mawtaw thawn voi 2 rori an pah bet.\nHi that awknak kan zoh tikah tumtahnak nei ih thatmi a si ti a fiang. Johor Palik bawi Comm Datuk Mohd Khalil Kader Mohd in, “hi tiih rapthlak zetih mipi lak ih mi a thattu kai ngah dingin kan zuam rero lai,” tiah a ti.


Na Lung Thlengh Aw - Chinland Today Media\nNa Lung Thlengh Aw\nJuly 25, 2009 6:11 pm·0 comments\nNan sual sir aw uhla Pathian hnenah kir uh; cule nan sualsirnak langtertu hnattuan kha ttuan uh. – Tirhthlah 26:20\n– Saam 37-39\n– Tirhthlah 26\nKa uarzetmi Ttawnttok (Carttoon) pakhat sungah Charlie Brown in Snoopy kha “Pathian Thu cabu pakhat na ngan ti’n ka thei. Cabu hmin kha ziang a si?” ti’n a sut. Snoopy in, “Cabu hmin tthatuk ka nei: “Na palh pang ding ti na phaang dah maw?” timi a si, a ti.\nSnoopy ih cabu hmin in Pathian kan theih daan le Amah ih in theihter duh daan hi a caancaan ah a kalh awk thu in theihter. A dik lomi zumnak in a dik lomi nunzia a suahter ruangah “Sual sir aw in Pathian hnenah kir saal ding le sualsirnak langtertu hnattuan ttha ttuan kan ttul” (Tirh.26:20) .\nGreek ttong in, “Sualsir” (repentance) timi cu matanoeo ti a si ih, a sullam cu “na lung thlengh aw” tican a si. Pathian hmai ah lusut men ih mah fehnak zin kelte zawh a si lo. Kan thinlung khuaruahnak Pathian hnen lam a hoi a si ahcun kan nun in a thlun ding. Kan thinlung Pathian lam a hoi a si ahcun kan tuahmi pawl khal an thlengh aw ve ding.\nKan duhhrilmi (choice) hi a dik hmang tiih lamhlapi feh hnakin hmanhman te’n cawl in Snoopy ih thusuhnak kan sut awk a ttul. Paul ih a zirh bangin misual kan si ti kan phuan awk lawngah Pathian ah miding kan si kan fiang aw thei ding.\nKan palh tikah kan phuan awk a ttul,\nKan sual a si ti’n kan sim a ttul;\nPathian huham in mi a damter ti kan theih ahcun,\nKan sunglam ihsin in thianfaiter ding.\nKan duhmi thudik thawn kan bang awkter ahcun,\nThudik cu kan duhmi thawn an bang aw ding.


Socrates le Plato | VCTH\nSocrates le Plato\nHome » Cahram » Socrates le Plato\nBy vcth on March 17, 2010.\nNikhat ah Plato in a sazapa Socrates kha “Duhdawtnak” timi ziang si tin a sut.\nSocrates in Plato kha sangvut hmuan sungah dunglam kir sal thei lo in voikhat a feh ter ih lamzin ah a ṭhabik mi le, a tum bik mi sangvut vui pakhat kha a rak keng ter.\nA sazapa fial mi hi a ol zet ding ti zumnak thawn Plato cu sangvut hmuan sung a lut.\nSunvu ten sangvut hmuan sungah a um rero nan netabikah zianghman keng lo in mithmai ṭha lem loin inn a rak tlung. Socrates hnenah a ṭha bik tin ka zum mi sangvut vui pakhat ka hmu. Asinan pakhat lawng ka lak thei tikah a ṭhabik si pei maw tin ka ruat ih ka rak lak lo.\nKhami hnakin a ṭha sawn mi a um lai ding tin ruahnak thawn sangvut hmuan a cem tiang ka ra hnu ah ka kut sungah zianghman a rak um lo timi ka thei tin a sim sal.\nSocrates in “Duhdawtnak” timi khami asi tin a sim.\nNikhat ah Plato in “Ṭhitawknak” timi ziang asi tin a sazapa hnen a sut lala.\nSocrates in Farkung Hmuan sungah a hlan vekin a feh ter sal ih lamzin ah puai hrangah hmang dingin Fangkung kungkhat kha a lak ter sal.\nZirnak voikhat a ngah zo mi Plaoto cu tuiṭum ah cu sual lo ding in ralring nawn leh zumnak thawn a feh. Sunvu a rei ih a hnah tla a um lem lo mi, a mawi lemlo mi tin sim theih mi Farkung pakhat kha bang zet hmel thawn keng in a rak tlung.\n“Himi hi a tha bik mi maw?” tin Socrates in a sut ih—-\n“Pakhat lawng lak ding siih ka hawl rero lai ah a sia lemlo mi pakhat ka hmu tikah ka bang phah zo. Cutikah a ṭha bik maw? Ziang maw? timi ka ruat nawn loin ka rak keng tin a ti.\nSocrates in “ṭhihawknak” timi khami asi tin a sim.\nNikhat ah Plato in “Nunnak” timi ziang asi tin a sut.\nA hlan vek thotho in Socrates in hramlak ah a feh ter sal.\nTuitum cu voikhat lawng silo in na duh zet na feh thei leh lamzin ih a mawi bik na timi pangper rak keng aw tin a fial.\nZirnak tam nawn a ngah zo ih Plato cu ralring ten a rak suak.\nNi 3 a rei tiang Plato a rak tlung lo tikah Socrates in a rak hawl.\nPlato cu hramlak ah innte tuah in a um rero timi a hmu.\n“A mawi bik mi pangpar na hmu zo maw?” tin a sut…\nPlato in “himi hi a mawi bik tin kan sim thei pei maw?” tin a sut sal.\n“Ziangruangah na lak lo?” tin Socrates in a ti.\n“Ka lak sile a uai [ang ding. Ka lak lo le tla a uai thotho ding timi ka thei.\nCuruangah amah te mawi ten a um rero kha ka zoh ding ih a uai hnu lawngah a dang ka hawl ding.\nHimi hi ka pahnihnak a mawi bik mi pangpar asi.”\n“Mmmmm,… Nunnak timi ih a san na thei ngah zo” tin Socrates in Plato hnenah a sim.


Kalay-PDF Nuralṭha 9 Cu Kalaymyo Thawnginn Ah An Khum, An Innsang Pawl Thawn An Tongaw Thei Hrih Lo – Meifar\nKalay-PDF Nuralṭha 9 Cu Kalaymyo Thawnginn Ah An Khum, An Innsang Pawl Thawn An Tongaw Thei Hrih Lo\nNovember 30, 2021 admin Lawrkhawm 0\nAn kaihmi Kalay-PDF Battalion 3 sakhan ih Medical Team nunau 9 cu Kalaymyo thawnginn sungah an khum zo. Tutiang an innsang pawl thawn an tongaw thei hrih lo ih an harhdamnak thuhla khal theih a si lo.\nKalay-PDF ṭuanvo neitu in, “Kalay thawnginn an thleng zo ti kan thei, ton a theih lo. Ei le in lam thilri cu pek a ngah, an harhdamnak thuhla khal kan theithei lo. Thawnginn an thleng zo ti lawng kan thei” a ti. Kalay-PDF nuralṭha 9 cu ralhrang in ziangvek thubuai an orhter ti khal theih a si hrih lo.\nNuralṭha 6 cu November 24 ah Kalay thawnginn ah an khum, 3 cu November 28 sun ah an khum. An kaihmi Lalmuankimi (kum 20) ih unu in, “Thawnginn an thleng zo ti cu kan khawtlang upa’n in ra sim hnu lawngah kan thei, kan dung zarhteni ah an tong. A hnipuan, ei le in pawl kan va pe, thawnginn kiltu hnenah kan pe. Hliamhma a tuar ih seherh aum tuk” a ti.\nAn kaihmi Kalay-PDF nuralṭha 9 pawl cu kum 30 hnuailam hlir an si ih an hmin cu Lalmuankimi, Laltlanhlui, Malsawmdawngi, Lallawmsangi, Mang Lam Dim, Zam Zo Zaam, Niang Don Cing, Lalpiangfeli le Daisy Vanlalrawni pawl an si. (#Irrawaddy)\nMyanmar Lemcan Thiam 6 Hrang Thuthang Ṭha\nBGF Ralbawi A Thi Thutthi >>>


Christmas - Pathian Ih Damternak - Chinland Today Media\nDecember 22, 2010 10:49 pm·0 comments\nZaangfahnak le thutak cu Jesuh Khrih sung ihsin a ra. – Johan 1:17\n– Nahum 1-3\n– Thuphuan 14\nNa siibawi in aw thupizet in a lo ko ih, “A zamrang thei tawp in ra aw. Thil thupi lo relpi ding ka nei,” a lo ti asile thuthang sia a nei ti na thei. “Ka thei paih lo,” na ti men ding. Asinan damternak ding a um ti na theih duh ruangah a hnen na feh.\nKan Siibawi Maksak, Pathian khalin minung ih thlaraulam dinhmun ah thuthang sia a nei. Ralrinnak a pekmi an pahbal ih ei lo dingin a khammi thingrah cu Adam le Eve in an ei tikah Pathian in minung zate’n taksa le thlarau ah an thih thluh ding thu Adam hnenah a sim. Cumi cu thuthang sia a si.\nAsinan Pathian in remrel daan a pek. Runtu pe dingin thu a kam (Seem. 3:15). Johan in, “Zaangfahnak le thutak cu Jesuh Khrih sung ihsin a ra,” (John 1:17) a ti. Cumi in ziangti’n a tuah ding? A veikhatnak Christmas ah Pathian ih zaangfahnak run keng dingin Jesuh a ra. Adam vekin misual kan si ruangah cuih thil co tlaktu kan um lo. Asinan sualnak ih a rak suahpimi thil ti linglet dingin Jesuh a ra. Amah cu Pathian hnenah in hruaikir saaltu Thutak si dingin a ra (John 14:6). A minung pawl an sualnak ihsin runsuak dingin a ra (Matt. 1:21).\nKan thlarau nunnak hrangah Siibawi Maksak a si mi Pathian in Bible sungah na thlarau dinhmun a lo simmi kha ngai aw. Jesuh Khrih thawngin a lo pekmi damternak – rundamnak laksawng cu cohlang aw. – C. P. Hia\nNunnak cu a fiang lomi a si,\nThihnak cu a si tengteng dingmi a si;\nSualnak cu thihnak suahtertu a si,\nJesuh cu damternak a si. – Anon.\nThlaraulam mit-cawtnak cu\nSiibawi Maksak lawngin a damter thei.\nA Cemnak Puai On Ni\nHmual Neihnak Ih Dawhhna


Kawlram Nute Ih Cakuat Cu US President Joe Biden In A Letsawng – Meifar\nKawlram Nute Ih Cakuat Cu US President Joe Biden In A Letsawng\nUS, California, Mountain View ih um Kawlram nauhak nute Doreas Thang in President Joe Biden hnenah ca a kuat ih Myanmar ramsung buainak pawl a sim thei. President Joe Biden in arak siar hnuah a letsawng. Cakuat sungah cun Joe Biden ih zuk le White House hminkhen pawl a cuang.\nDoreas Thang in Kawlram sung buainak cu arak thei ṭheu, ralkap pawlin diklo zetin mipi an soisatnak video le zuk pawl cu a zoh ih a thinum a nuam lo zet. A nu in “A riahsiatnak thu pawl in sim hnuah President Joe Biden hnenah ca ka kuat ding aumnak address in simaw in ti. Google sungah ka hawlsak ih ka pe, ca cu a cian in a ngan lawk ih in hmuh.\nKa zohsak ih a tuarnak cu a naa zet ti a lang, ṭhaten ngansal aw ka tiih a thaisun ah White House ah kan va kuat” a ti. Doreas Thang in Myanmar raltlan pawl le a pi, an sungkhat hrangah a thinum a nuam thu pawl a ngan. Cun nauhak tete khal ramlakah an tlan ih humhimnak an ngah lo, ramlak ah rawl khal ṭhaten an ei lo ih a zangfak zet thu pawl cu a nu hnenah a sim.\nPresident Joe Biden in October 20 sun ah a letsawngnak ca cu a ngan ih October 26 ah an hnenah a thleng. President Joe Biden in lungawithu a sim ih Vice President Harris thawn an rak siar ih an lung a lut zet thu pawl a ngan.\nHmailam caan ti danglam dingin cahnak na nei, thilawlai asilo ruangah in bawm ka ṭul ding. Huaisen zetin um awla hmailam caan ih hruaitu ropi pakhat na si ding. Nauhakte na si lai nan thupi zet, mipi hrangih na ausuahnak cu upa pawlin kan rak ngai sokhaw…” tin forhfialnak le thazang peknak a nei.\nDr. Sasa In People’s Soldiers Hnenah 2,000,000 Zat A Hlu, People’s Soldiers Timi Cu >>>\nA Pasal Thi Zo Ih Ruak Vutcam A Ei Ṭheu


Evan.Lar Boih Ih Thawng Tlak Ding Kum Ṭhumsak A Si Ruangah Lamzin Zawh Tum – Vapual Auaw\nAugust 19, 2020 vapual auaw Chin Thuthang 0\nKum kim lo nunau pahnih sualpitu thubuai ruangah kum 43 sung thawngtla dingin kalaymyo thuṭhennak zung in hremnak a rak pekmi Evan.Lar Boih cu ramṭhen thuṭhennak zung in kum 17 sung lawng thawngtla dingin an ṭhumsak ruangah Kalaymyo ih nunau pawlkom le inntek lam lungawi loin lamzawhnak an nei tum thu theih a si.\nEvan.Lar Boih cun Falam peng ihsin Letpanchaung ih an inn ah tlawng kai in um kum 15 nute cu 2015 kum ah a rak sualpi hmaisa ti a si ih kum 14 nute cu 2018 kum ah a sualpi tiin nunau lam cun 2018 kum ah thubuai an rak thehlut. Thubuai thawn pehpar aw in Evan.Lar Boih cu Kalaymyo thuṭhennak zung in 2019, January 16 ah kum 43 sung thawngtla dingin hremnak a rak pe.\nKum kim lo nunau pakhat a sualpi ruangah kum 20 ,a dang kum kim lo nunau a sualpi bet ruangah kum 20 le kum kim lo nunau a puakcop le hrem ruangah kum 3 tiin hremnak rak pekmi a si. Kalaymyo thuṭhennak zung in hremnak a pekmi thawn pehpar aw in ramṭhen thuṭhennak zung ah hremnak ṭhumsak dingin dilnak an theh lut cu kum 26 rori ṭhumsak le kum 17 sung lawng thawngtla dingin an remsak ih nunau lam le kalaymyo nunau pawlkom pawl lungkim loin lam an zawh tumnak a si. ( Upper Chindwin Youth Network )\nMyohla Ih Zeng Nat Nei Pitar Sualpitu Cu Thi Dingin A Tlun Thu Relcat A Si


Kumkhua A Nuammi Ram - Chinland Today Media\nJune 10, 2009 8:56 am·0 comments\nKa seentet lai ihsin ka tar tiang, Bawipa in mi-ttha a tlansan ka hmu dah lo. An faate pawl khal rawl diltu an si ka hmu dah lo. –Saam 37:25\n– 2Sansiarnak 34-36\n– Johan 19:1-22\nSouth Carolina ramtthen ih Columbia Baibal College ah president a ttuan dahtu J. Robertson Mc Quilkin in, “Kan tar le kan derdai vingvo hi Pathian ih fimkhur tumtahmi a si” tiah a rak sim.\n“Pathian in mino ih cahnak le mawinak hi taksa si dingin a tumtah. Asinan tar pawl ih cahnak le mawinak cu thlaraulam a si. A laangte lawng a daihmi thazaang le mawinak cu nuam teten an hlo vingvo tikah khumkhua hrangah a simi cahnak le mawinaklam ah kan thinlung kan hoi vingvo. Cuticun a laangte hrang a simi kan pumsa taan tahrat in kumkhua kan umnak ding inn kan ngai taktak. Kan no, kan cak, kan mawi ringring ahcun taantak ding kan siang lo men thei.”\nKan nolai ah rualpi pawl thawn nuamzet in tikcu caan kan hmang tikah van ih kan inn ngai loin kan um thei. Hmanseh caan a liam vingvo tikah sungkhat le rualpi nei lo, khua hmu nawn lo, hnaset, rawl ei thei lo le it thei lo kan si leh thei.\nRuahnak ka pek awkmi cu: Paul in 1Tim 6:17 sungah, “Kan nomnak hrangah ziang hmuahhmuah siangzet in in petu Pathian” a ti bangin Pathian hnenah na lungawi aw. Nunnak ih thlatang khawsik caan a cem tikah tthaaltir ah kumkhua um ding kan hngakhlap.\nNi hnak in a mawisawn ram a um,\nZumnak in a hla in kan hmu thei;\nKan pa in lamzin ihsin in hngak,\nCuih hmun ah umnak inn in rem sak ding.\nIn tiamkammi vanram cu kan kumkhua ruahsanmi a si.


Chin mi ah pumkhat kan si timi langter in zaanriahkiil Thlacamnak Nei | Falam Online Media\nChin mi ah pumkhat kan si timi langter in zaanriahkiil Thlacamnak Nei\n2020 Myanmar rampi hrilawnak ah Falam peng in MP a zuamtu USDP, NLD, CNLD, INDEPENDENT Palai pawl cun mi pitling an si zia le upattlak lungput nei hruaitu an si zia langter in Rev. D. Vai Lian Zul te`i innsang rawlkil thlacam sawmnak an tel pi thu theih a si.\nParty dang hman sehla Chin ram ṭhangso sin dingih hmalaknak nei duhtu an si zia langterin hitiih rawlkil thlacam saknak ih an teltlang mi hin mipi lung a ti hmui zet.\nHithuthawn pehpar in zaanriahkiil thlacamsaknak ih tel ve tu Dr. Mang Hup Luai cun “Campaign ṭheh hnu ah Peng le Ram hmunkhat kan si, kan lung a hmu aw, kut kai aw ding kan si ti langter in thunuam rel tlang in zaanriah kiltlangnak kan nei.\nRev. D. Vai Lian Zul (FBA GS) and family in Falam MP candidates zaten thlacam saknak zaanriah hil tlangnak asi. Inn sang in candidates zate laipuante orh in thla an camsak. Kan MP candidates zaten an lungawi, innsang par khal ah kan lungawi cio” tiah a mai` bulpak Facebook cahmai ah a tarlang.\n← Peru puithiam sim mi US hrilawnak ih Neh nak Co tu ding\n2020 US rampi Hrilawnak ah Democrat Joe Biden in Neh Nak A Co →


BY:Lian Boih’Dr SaSa hi zeitluk nan soisel zong ah’Pathian nih a cawisang peng la tikha pilh hlah uh. – Onlinenungak\nBY:Lian Boih’Dr SaSa hi zeitluk nan soisel zong ah’Pathian nih a cawisang peng la tikha pilh hlah uh.\nDr. SaSa cu Chin Star,Chin Mu vanlai(Eagle) asi. Ziangtin nan relsia khal le Pathian in a cawisang vivo ding tikha thei uh;\nIsaiah 40:31 ” Sikhal sehla Bawipa arin san tucu an tha atlung sal ding. Muvan lai vekin thla pharh in an zam ding. An tlan khal le an tha abang lo ding; an feh rero khal le tha cem in an sawn dah lo ding.”\nMi nan rel siat le, nan soisel hi nan mah le nan mah nan thinlung that lo zia kha nan phuang aw rero. Nan thinlung hi miphun duh taktak nan silo zia alang. Dr. SaSa nan iksik zia hi athah tiang hman nan duh ding kazum. Farasi pawl vek rori nan siko. Ziangtluk in nan do rero khal le nan neh dah loding. Anih cu a sunglawi vivo dingih nan ni cu nan tumsuk vivo dg.\nDr. SaSa hi a degree ngah mi khal nan mah hnakin santlai lo te asi men ding; Asinan nan degree sang zetzet pawl hnakin ramsung ramleng Bawi le uktu pawl khal rualpi vekin kom theitu le tongthei tu asi sawn. Pathian rinsan tu taktak asi ruangah ram uktu le bawi le mipi theih in Pathian in a cawisang ih alar cuang nak asi. Degree sangah kan buai lo. Degree santlai lo te khal sisehla atak ih thil tithei, tuahsuak theitu hi athu pi sawn. Degree sangzet pawlkha kan theimi ansi cuanglo. Mah hlawk nak lawng ruat tu le tongkam lawngih miphun duhdaw tupawl cu thulo lak men ansi. Zum nak khal ah siseh Miphun duhdawt nak khalah siseh atak ih tuah suak tu, rahtha a rah tuhi athu pi.\nIn siarsak tu mipi nan zate cungah Pathian thlawsuah cotu si ringring hram uh;\nRelchap a duh mi a tang:\nApoi tak tak tutan ah Lai Pa Tial Cung Thang a hawittha lepahnih Aung La N Sang le Martin cu ruahlo taktak in an sung ko. A ho hmanh nih zumh afawi baklo sinain vawleicung nih a chuahpi mi cu hrial awk tthalo cuta. Nan mah caah atthabik mi caan tampi a um rihko, i zuam chin rihko u law.\nTial Cung Thang nih Aung La le Martin hi thazaang a pek bakmi hna, a chuahpi unau bantuk in a zohmi an si. A tutan an sungh cu alung ttha hrimhrim lo. Ttial Thang nih kan pathum hi nak ttha in kan rak ra tthan colh lai tiah a hawi le pahnih cu forhfialnak a pek hna.\nAung la cu zawtnak angeihpah in aa tthuami asi ko nain a tthawng taktak khi siko. Ridder nih an i tthuat sin bak in a reh colh, Aung La cu kutke zonak hmanh a ngei manhlo. Duhdim tein aa tthua ta manhlo ti tluk khi asi. Tha tein i tthua ta manh ve sehlaw fawi tein a tei lo hrimhrim.\nAung La cu tthuat thiam bak vemi a si caah hi bantuk an tei hi alung fak ngai ve lai. A tu tan cu van an ngei rualo mu, an unau te bakin an tei colh ko hna. Sihmanhsehlaw hmailei ah caanttha tampi a um rih lai. Thazaang chiat tuk ding asi hrimhrimlo, Ridder cu kum 5 a si bak in hi bantuk tthuat a rak cawng cangmi pei a si fam cu.\nNan caah Pathian nih atthabik in laksawng an chiah piakmi a um rihko. Nan thabat nak le nan temh innnak zong a hlei in Bawipa nih in cham ko hnaseh. Kan in zohthla tthiam tthiam ko hna, nan sungh si ah nan awn si ah nan sunglawi tthiam ko.


FLORIDA TLAWNG MEITHAL KAHNAK IN 17 THI – Times Of Chinland\nFLORIDA TLAWNG MEITHAL KAHNAK IN 17 THI\nAmerican ram Florida State ih Parkland phunhra tlawng ah meithal kahnak ruangah a malbik mi 17 an thi tiah Police lam cun an sim.Meithal kaptu hi kum(19) mi Nicolas Crus a si ih amah hi Stoneman Doulas High School tlawng ihsin an rak dawisuak zo mi tlawngta pakhat a si.Nicolas Cruz cun Rifle thazet hmangin Tlawnginn Campus a luh hlan ihsin mi a kap thok ih cunah mi 3 an thizo.\nTlawnginn Campus sung a lut ih mi a kapsal lala ih 12 an thi tiah Broward Police cun an sim.A dang mi pahnih cu Sizung an thlen hnuah an thisal. Meithal kahnak a suah hnu nazi 2 ah Cruz cu kaihngah a si.A hlan deuh ah hi kahnak ruangih hriamhma ngah khal midang an um thotho ti thuhla a um ih a kaptu hi kaihngah a si lo ruangah meithal kahnak hmun ah zohman feh lo dingin mipi hnenah theihternak an rak tuah.Helicopter par ihsin an zuk mi Video vek a sile hriamhma ngahtu hrekkhat cu Tlawnginn lenglam ah an tuamhlawm rero hmuh a si.\nTlawnginn sunglam ah meithal kaptu cu a umlai tivek ih ca ngantu khal an um thotho.Meithal kaptu cu Tlawnginn ih Bizu sungah a relh a si titu khal an um lala fawn.President Trump cun hriamhma tuartu pawl le mithi innsang hrangah a riahsiat pinak a phuangcih ih American ram sungih Tlawngta pawl le Saya pawl thlaphan um dinhmun ah timi hrimhrim um ding a si lo tiah a twitter ah a tarlang.\nMOBILE PHONE PATTERN LOCK BLOCK TUAH THAT DAN


Kalaymyo Ah Tank 2 Le Ralkap Motor 40 An Lut, Tualsung Mi Pakhat Ih Ankaa – Meifar\nKalaymyo Ah Tank 2 Le Ralkap Motor 40 An Lut, Tualsung Mi Pakhat Ih Ankaa\nOctober 8, 2021 zinglam ah ralkap tank 2 le ralkap motor 40 hrawng cu Kalaymyo khua sungah an lut ciamco thu theih a si.\nTualsung mi pakhat in “Zing nazi 11:00 hrawngah tank 2 le ralkap motor 40 hrawng an ra lut, Gangaw lam ihsin ra lut an si. Kalaymyo airport kiangih RTC sungah an lut thluh, RTC sung ti cu a hlan ih RTC motor pawl tuahnak hmun a si.\nA hmunram sung cu a kau tuk, a phardawl khal a sang zet. RTC sungah umhmun an khuar, ralkap ziangzat hrawng an si ding ti cu ka rel thei lo. Mizan khalah Kalaymyo sungah bomb veithum a puak, Airport kiangih um ralkap sakhan kiangah bomb a puak.\nAhlan khalah Kalaymyo sungah ralkap pawl an ra lut ṭheu, ralkap motor truck pawl cu an khuh thluh ih thilri bungrua pawl phur an si men ding. Kalaymyo ramsung ah ralkap sakhan a tam zet, Tamu lam fehnak khalah ralkap sakhan aum.\nKalaymyo cu ramri pakhat a si ih ralkap pawl cu Chin ramsung khalah an va feh thei, asilolen Kalaymyo ramsung an control tum tla a si thei. Tu hrih ahcun security hngehkhoh tuk aum hrih lo, boruak a ziaum lai ih mipi khal a kelten kan tlangleng lai” a ti.\nKalaymyo ramsung ah mipi kilhimtu PDF-Kalay, RKDF le ralkap pawl an doaw ṭheu, bomb puak thuhla khal theih ding aum ringring. October 7 sun khalah PDF-Kalay le ralkap pawl an kapaw ih ralkap lam 12 an thi.\nNgau Fate Cu A Nu In A Thihsan Ruangah A Lungleng Tuk, Ramsa Humhimtu In Ava Hnem


Thein Sein In Daan A Pahbal, Tiin Hluatdaw Hotu In Ralrinnak Pe (Breaking News) - Chinland Today Media\nThein Sein In Daan A Pahbal, Tiin Hluatdaw Hotu In Ralrinnak Pe (Breaking News)\nNovember 13, 2013 3:43 pm·0 comments\nDindan Hrampi sungah hotulal in thlahlawn Ks. ting 50 a ei ding, timi ah Hotulal Thein Sein cun Ks. ting 15 lawng a lak tikah a thazet hmang, tiih ruah ding a um ko nain, himi hi Daan pahbal a si, tiin Miphun Hluatdaw Hotu U Khin Aung Myint cun, tuisun Hluatdaw thurelnak ah ralrinnak a pe, ti a si.\nHitiih maldeuh a lak tikah Dindan Hrampi vek a si lo tikah dindan hrampi ah rem tul vekin a um ih tuisun ih rampi dihhmun ih hotulu pawl laksawng le hman ding thu relnak ah hitiin a sim, ti a si. Cutikah Sumpailam Wangyi-sang Dr. Maung Maung Thein in hotulal thlahlawh Ks. ting 15 tiin rem ih ngan ding cu hotulal ih sinak a tumter a si, tiin a sim ve.\nHimi ruangah zingtiin kan tuah ding, Ks. ting 50 na la ding maw? lole Ks. ting 15 tiin kan rem ding maw? tiin amah Thein Sein hnenah phone thawn an sut tikah, “Hluatdaw ih nan ti dandan si ko,” tiin President Thein Sein cun a let, ti a si.\nPresident Thein Sein & Thlahlawh\nThein Sein In Dindan Hrampi Rem Ding Thu Phuang\nPresident Thein Sein Kachin Ramkulh Tlawng\nMahpak Duhphorhnak Tuahtu Kum (2) Sung Thawng Tla Ding


A Tar Thei Lo Mi Zirnak | VCTH\nA Tar Thei Lo Mi Zirnak\nHome » Cahram » A Tar Thei Lo Mi Zirnak\nBy vcth on September 15, 2010.\nZaan khat ah ka rualpi pakhat in link pakhat in kuat. Rualpi karlak ah duhmi link share aw cu a dan a si ko. A caancaan tla cu a zoh hman ka zoh lem lo. Cui zaan cu ka zoh. Ka ong. Ka thinlung i khoih zet. Ka facebook ah tla ka tar. Pitar nu pakhat guitar solo a ṭhua nasa mi video a si. A hmin cu Grandma Mary ti a si. Amah cu kum 74 a siih kum 60 a si in Guitar tum a thok. Um har phen tum phah in cu tin tu cu concert, Album pawl tla a suah.\nBlog ti vek ih visitor tam zet nei ding hi thil ol a si lo. Youtube ti vek ah a caancaan ah video tete ka upload ve ṭheu. A zoh tu an um cuca lem lo. Grandma Mary ih Youtube ka zoh ih “I need your love so bad’ viewer 263,063, ‘Samba Pa Ti’ viewer 193,339, ‘Release Me’ viewer 53,846 in an zoh. Cucu a men lo nasa.\nGrandma Mary ka zoh in thazang ka ngah nasa. Zirnak ti hi a tar thei lo ti a nem hnget. Kan laimi tam pi kan kaa ih a leng mi cu ‘ka tar zo’ ti a si. Kum 40, 50 hman kim hlan in tar kan cuh. Zirnak, challenge tawng ding kan huphurh. Hih kan pi Mary ka zoh in kei kum no lai mi zirnak ah nasa zetin teimak ding hi a mawi lo sawm ti ka ruat. Thluak ṭhatuk, thil thiam ol tuk na si lo hman ah na teimak hrat ah cu teimaknak in cinri pakhat tiang cu a lo thlen pi ding ti ka zum.


US Ralkap Pawlin Afghanistan Ramlak Ah Mikei Tumpi, Feet 13 Ih Sang An Kap That Ih An Thup – Meifar\nUS Ralkap Pawlin Afghanistan Ramlak Ah Mikei Tumpi, Feet 13 Ih Sang An Kap That Ih An Thup\nThe Mirror thuthang sungah US ralkap pawlin Afghanistan ramlak ah mikei tumpi, feet 13 ih sang an kap that ih an thup hlo tin an tarlang. LA Marzulli timi in Youtube fehtlang in a phuang hnuah a video cu hlonhlo sal a si.\n2002 kum ah US ralkap pawl cu Afghanistan ramlak ah Taliban pawl do dingin an poksuak. Ramlak ih an um laiah mikei tumpi thawn an tongaw, a sam cu a sen ih a ṭihnung tuk. Mikei tumpi in US ralkap pakhat Dan a that hnuah an kap ciamco ih a thi, cumi hnuah thilri phurnak helicopter tumpi ih an thiar hlo.\nRalkap pawl cu an thilton mi phuangsuak nawn lo dingin hmin an khenter thluh. Tuini tiang mikei tumpi ih thuhla cu an thup hlo, mikei tumpi cu “Giant of Kandahar” tin an ko. Bible thuthlung hlun sungih Nephilim timi mi tumpi pawl ih ciithlah a si ding, Middle East ramsung ih rak tlangleng an si.\nBible sungih thudik phosuah an duh lo ruangah mikei tumpi thuhla cu an thup. 2000 kum khalah ralkap burkhat cu himi ramlak ah an va feh ih an hlo thluh zo a ti. Media pawlin thilthleng thuhla cu an va zingzoi ih 2002 kum ah US ralbawi Daniel cu himi ramlak ah a thi ngai, asinan mikei tumpi ruangah a si lo. Bomb puak ruangah a thi tin an rak ngankhum.\n“Giant of Kandahar” mikei thuhla cu media pawlin an zingzoi nan US ralkap ṭuanvo neitu pawlin cuvek ngankhum mi aum lo an ti. US ralkap pawlin mipi lak ih than lo ding mi thuthup an nei tam zet.\nArea 51 an timi ramlak khalah tuini tiang zohman lut an siang lo, ralkap pawlin an kil thepthep ih a sungih lut tum pawl cu an kap mai. Himi Area 51 sungah leitlung lenglam mi Alien pawl thawn an pehtlaih awknak aum ding ti an zum.\nA Fala In A Ṭhen Ruangah Ava Kaihrem Ih A Hmai Ah Tattoo In A Hmin A Ngan\nLeitlun Ih Thingkung Upa Bik


India Ram An Lockdown, An Khua Ah A Fapa Ih Siivai Aum Lo. Khua Dang Ta Ava La Ih Ni 3 A Rei – Meifar\nJune 2, 2021 admin Leitlun 0\nCovid-19 ruangah India ramsung cu an lockdown thluh, zohman vahsuah an siang lo. Emergency tuk pawl lawng an vaksuak thei ih ca poihmawh an kengtel a ṭul. Mysore, Koppalu khua ih um pacang kum 45 mi Anand ih pekawknak hi a ropi tuk.\nFapa pakhat anei ih a nauhak lai ihsin damlonak anei, thla 6 a ti ihsin a damlo ih sibawi in siivai ei ding an pe. Siivai cu pelh loten nitinten a ei ringring a ṭul, kum 18 a kim hlan tiang siivai cu a ei ringring a ṭul tin sibawi pawlin an sim.\nA pa in kum 10 sung cu pelh loten siivai ei ding a pe ringring zo, asinan tulai lockdown a si ruangah dawr pawl an khar thluh. A fapa ih siivai cu an khua sungah a hawl rero nan zohman in an nei lo.\nPacang Anand in “Kan khua ah ka fapa ih siivai cu ka sut thluh ih zohman in an nei lo. Nikhat khal ei loin ka umter thei lo, Bengaluru ah ka ve feh ih ni 3 ka rei” a ti.\nLockdown ruangah tlangleng, bus pawl an tlan lo, curuangah an thirleng in ava feh. Tluangten a fapa ih siivai cu a la thei, cozah siizungpi ta a la ih alakin a la. A fapa nun pangaiten a hmang theinak dingih a pekawknak cu upa a tlak zet.\nHlamtu Nei Lo Ralkap Ruang Tam Zet Cu KNDF Pawlin An Urkang


North Korea in Rocket Kahsuak A Tum Sal Ta - Chinland Today Media\nNorth Korea in Rocket Kahsuak A Tum Sal Ta\nDecember 5, 2012 9:55 pm·0 comments\nNorth Korea Cozah cun leitlun ram dangdang ih mawhthluk leh sawisel nak ngaithlak sak duhcuanglo in tuithla ni 10 ihsi ni 22 karlak ah vansang hlapi kapban rocket kahsuak a tumsal thu a puangih, North Korea hi daanlo vekin Nuclear ralthuam tuahsuak ih puhmi a si ruangah ram dangdang in hremnak an pek laimi a si.\nUN theihpi nakih thutiamkan a tuahmi vansang hlapi kapban ralthuam test kapsuak nawnlo dingih thutiam kam a tuah hnu khalah North Korea hin tuikum April thla khalah vansang rocket a rak kapsuak zoih khakha a mahcun vansang pârih satellite hun rettu ding tiah a tinan a kahsuak hnu reilo ta ah a tla salih, a thil tumtah mi hlawhtlinglo hman sehla a thil timi hi leitlun ram dangdang pawlcun an mawhthluk zet.\nTui thla ni 10 ihsi 22 karlak ih kahsuaksal a tum mi khalhi a ram In hnen leh ram dangdang hremnak a pe laitu pawl hrinhro nakih zum a siih, a kapsuak sal taktak a si ah cun ram dangdangih mawhthluk nazet a tuar dingah zum a si.\nChina Cozah in An Ralkap Pawl Lawng Kappil Ding in Thu A Pe\nChina Cozah cun an ram In hnen pawlthawi an cuhawkmi tikulh South China Sea tipi kilhim tu dingih lawng ralkap a retmi pawlcu an ramih an salmicin tipi parih lawngdang vakvai an hmuh micu a sungih thilri leh an dimhmun zohfiang sakih cek dingih thu a pe ih, a ttul a si ah cun kappil mai dingih thu a pe.\nPhillipines, Vietman, Brunei, Malaysia leh Taiwan pawl thawi an cuh awkmi South China Sea ah hin China Cozah cun ralthuam tha zetzet thawi thuammi lawng ralkap tamzet a retih, himi pawlin an ram cinih an salmi tipi parih mram danglawng an hmuhmi pawlcu thiarfihlim aw dingih an simdingih an duhlo a silen kahpil sak dingin Cozah in thu a suah, China Daily News in an tarlang nakah himi thuhi hnakum January ni 1 ihsi hmanthok a siding tiah an tarlang.\nPhillipines Cozah cun China thusuak hi sawisel cihin tipi parih khualtlanwg veivak pawl hringhro leh ti lungphang tertu a siih, ram In hnen pawl puartheu zetih palbet tumnak a si tiah an tive.


FPP USA In Falam Khawpi A Awi - Falam Online Media\nFPP USA In Falam Khawpi A Awi\nTlangdang Khuapi Ramnuam Hmuncangkang ah um cingin suahsemnak theihhngilhlotu Falam Pacangno Pawlkom USA cun seherhnak tumpi le thazaangpeknak thawn Falam Khawpi an awi.\nAn nih hi, SAC ralhraang in rampi ukhruai thuneihnak a la hnu, kan khua kan ram hrang ṭanla dingih dinsuahmi pawlkom an si ih, Dothlengnak thapetu le ziinkong dangdang hmangin kan khua kan ram hrang ṭanpinak nei ṭheutu an si.\nSungtel bulpak thawhkhawm nakin siseh, Pawlkom hmin thawn kuthlannak tuahin kan khua kan ram le miphun hrangah napin hnaṭuantu an si.\nFalam Pacangno Pawlkom, USA …… Cakuat\nKan duhdawttuk mi FALAM na dam maw? Hngilh ni neilo a sun zaan in kan lo mang ringring. Harsa, lungkuai thinna leh riahsianak phunkim in a lo nuai nasa nan cak zet in leh tluklo in na ding ringring. Ṭhaal caan ah sakhi in sihti angai bang in kan lo ngai.\nNu in fapa tlanhlo cu hngilhni a nei dah cuanglo bang in, nang cun na ṭanghlum sung ah pom in ret in duh in ngai ti tla kan thei. Khuahla ah kan um ko nan, fa in hringtu nu ih hnawiti a haal bangin kannih tla na cerhti thiang leh thli thiang na mawinak ngai in kan mitthli atlak caan tamtuk sokhaw. Kan lo hngilh dahlo sokhaw.\nTu kum in cu kum (130) tla na kim thlang ih pa Pathian in dam cahnak lo pe vivo hram seh, na nun khua sau hramseh ti ah Falam Pacangno Pawlkom (USA) khal in thla za kan lo cam sak.\nThlapau dothlennak ruang ih na tuar zia le na thinhhar daan kan lo ruat sak tikah kan umnak hmun in kan mitthli a luang. Na fale pawl in Nu ih ṭanghlum lo tansan in ram ah an riak, khuahlum khuasik lakah zonzai zet in an um ti na hmu tikah ziangtluk na riahsia ding ti kan ruat tikah kan thinlung a kekkuai.\nMaw…Falam..na riahsia hram hlah. A rei hlan ah na hnen ah rak kir sal in khuang leh dar thawn kut za pharh in hlapi thawn kan lo awi sal ding.\nNa dai na hlum ah siseh, na thim na vang ah siseh, na cak caan le na thanau caan ah siseh na hrangah rin um ten kan hrang ih na ṭhatnak pawl thlir kir sal in Pathian mithmai zoh in thudik le ralṭhatnak thawn kan lo dinpi ringring ding.\n𝙵𝚊𝚕𝚊𝚖 𝙿𝚊𝚌𝚊𝚗𝚐𝚗𝚘 𝙿𝚊𝚠𝚕𝚔𝚘𝚖 (𝚄𝚂𝙰) “Falam Hrang Ah Kan No Ringring”\n***𝙵𝚊𝚕𝚊𝚖 𝙿𝚊𝚌𝚊𝚗𝚐𝚗𝚘 𝙿𝚊𝚠𝚕𝚔𝚘𝚖 (𝚄𝚂𝙰) pehzom in kan khua kan ram hrang bawmnak na pe duh le hinah hmet “FPP USA“\n← Air Base Ralbawi pakhat le a sungte cu PDF kut ah an ap aw\nDonald Trump in “Truth Social App” a thlah veten ti buai dan ding an tawlrel cih →\nBreakingNews : Hakha khuasung ah nasa zetin an kapaw\nMipi in kan theih ṭul mi MP Hnaṭuan, Sinak le Thil Ti Theinak\nDiklonak thawn Lian, Neinung ih Hngal kan um hnuaihni kan Falam ah


Ralkap Cun Biakinn Ih Beu Pawl Cu Bomb A Thlakih Mi 4 Thi In Mi 8 Hriamhma An Tuar – Vapual Auaw\nRalkap Cun Biakinn Ih Beu Pawl Cu Bomb A Thlakih Mi 4 Thi In Mi 8 Hriamhma An Tuar\nKaya ramthen sungah ralkap le mipi humhimtu pawl doawknak a nasa deuhdeuh ih ralkap in mipi humhimtu an doneh lo tikah mipi umnak khua le beunak biakinn tivek cu bomb in an thlak.\nMay 24, zinglam nazi 1 hrawngah Kaya ramthen Loikaw khawpi kiang Kayan thar Yar khua ah ralkap cun biakinn cu bomb a thlakih Biakinn sungih um nunau 3 le mipa 1 an thi. Midang 8 cu hriamhma bese tuk an tuar ih biakinn luhnak cu thisen hmuh ding a tam. Ralkap cun Kaya khawpi Loikaw tlunah a kiangkap ih khua pawl cu ralthuam picang hmangin a kap ih mipi humhimtu pawl a tihrim ciamco.\nCumi ah Kaya mipi humhimtu sungtel pakhat cun “Ralthuam hmangin in neh lo tikah khua ah an cangvai a sibik. Tuizing ah Biakinn cu bomb tenau in an kap ih mi 4 thi le hriamhma tuar 8 an um. Khawsung cu duhtawk in an kap ih an duhduh an kai. An ruahnak cu a laktlak lo nasa ih ralthuam nei lo mipi parah an tuan. Tlangparmi lakih ralkap pawl cangvaih dan cu tuitum lawng siloin hlan ihsin an cangvaih dan sawn a si,” tiah a ti.\nKaya mipi humhimtu pawl khal an cangvai turu zetih Loikaw khua tlunah Demawsaw khua kiangkap ih CDM tuah lo cozah innpi pawl cu a urkang sak thluh ve. May 21 in mipi humhimtu pawl cun ralkap le palik sakhan an la thokih an urkang tlunah ralkap le palik an that tam.\nCuvek ruangah ralkap cun Kaya ramthen in Hlaingkaw khawpi kiangkap le Demawsaw khua kiangkap cu teng mawtaw , tlunah tlunsang khal in an do ciamco a si.\nA Fanu Ngai Tuk Ih Inn Tlung Duak Cu Ralkap Simtu An Um Ruangah An Kai Ngah


Putin In Mithat Hmang Pawl A Ruai, Ukraine President Thah A Fial – Meifar\nPutin In Mithat Hmang Pawl A Ruai, Ukraine President Thah A Fial\nMarch 1, 2022 admin Leitlun 0\nRussia pawlin awlsamten Ukraine ram hi lak an tum nan an zum vekin thil a feh lo, an doawknak ah Russia ralkap tam zet an thi zo. Russia ralkap 5,300 an thi zo ih ralkap 200 kaih an tong. NATO pawlin minung thazang in Ukraine ram hi an bawm lo nan a thupten ralthuam, meithal ṭhaṭha an pe tin Putin cu a thinheng tuk.\nTu’ahcun mithat hmang pawlkom ‘The Wagner Group‘ cu Ukraine president le a kuthnuai ralbawi pawl that dingin a fial tin Daily Mail thuthang sungah an tarlang. An that dingmi hmin list 23 aum ih Ukraine prime minister khal a tel.\nThe Wagner Group pawlkom ah misual turu buru 400 an um ih zangfah lainatnak neilo hlir an si. Africa, Middle East, Syria, Libya le Mozambique ram pawl ah tualthat dingin an tlawng ṭheu. An hnaṭuan cu mithat hi a si, awlsamten mi an that hngal dah lo ih nasa zetin an hrem ciamco hnuah an lu an sat tan ṭheu.\nMi an hrem lai cu video in an zuk ih midang hringhronak ah an hmang ṭheu. Cutik lai ah Ukraine president khalin misual thawngtla pawl cu a suah zalen tum ih an ram Ukraine kilhim dingin a fial tum. Ukraine president in, “Kan rampi kan kilhim a ṭul, ziangvek dinhmun khalin kan kilhim ding. Thawngtla, doawk dan hmuhton mi nei zo pawl cu kan suah zalen dingih Russia ralkap pawl an do ve ding” a ti.\nA Thih Hlanah A Fanu Ih Pasal Neih Lai A Hmu Duh Ruangah Lamzin Kap Ah A Fanu Ih Zuk A Tar, Tlangval A Hawlsak\nA Nupi Le A Fahniang Ukraine Ramsung Ah An Hlo, Thih Leh Thih Tin A Nupi Le Fahniang Hawl Dingin UK Ihsin A Poksuak


Shwe Yupar Oo Cu Thihnak Vangcungmi An Ti Ruangah Fake Account In An Mualpho Ter Thu Simfiangnak Anei – Meifar\nShwe Yupar Oo Cu Thihnak Vangcungmi An Ti Ruangah Fake Account In An Mualpho Ter Thu Simfiangnak Anei\nMyanmar mintami Shwe Yupar Oo (Lily) cu milar hminthang pakhat a si, amah hi ralkap lamtang a si. Shwe Yupar Oo in “Ka pule pawl khal ralkap hlir an rak si, ralkap innsang ih thanglian ka si vekin ralkap lamtang ka si” a ti.\nLamzawhnak khalah mipi lamah tel loin ralkap lam lamzawhnak ah arak tel ṭheu ih duty tu ralkap pawl hnen khalah ei le in ding a zem ṭheu. Cuvek dinhmun ih aum ruangah a facebook cu thlakhat lenglo phitsak a tong.\nOnline parih a cangvaih thei lo sungah a hmin in facebook lem an rak tuah ih “A upa ralkap cu doawlnak tualrawn ah a thih thu pawl an tarlang. Tulai ahcun amai facebook ngai aiin a lem an tuah mi hi a lar sawn riangri.\nCun, a zukpi mi ralkap pawl cu doawknak tualrawn ah an va thi cingcing ruangah Shwe Yupar Oo cu thihnak vancungmi a si ding tin an tarlang. Cupawl cu Shwe Yupar Oo in September 1 sun ah simfiangnak anei ih a hmin in fake account an tuah thu pawl a ngan.\n“Midang thih ding duhsaktu pawl cu thlisia aveithumnak hrang laiah mual an liam ti kan rak hmu zo. Mi thurelmi a dik le diklo khal zingzoi ta lo ih rak zum ih relsiatu pawl ka lo zangfah tuk aw.\nHimi ka zukpimi 2 cu khawpi sungah damcak zetin an duty rero lai, in huatnak thuhla an nganmi pawl ruangah ka hnihsuak tuk. Nan thlacam mi a kim lo cu ka lo zangfah tuk, keimah thawn a pehtlaihaw mi zaten an him thluh” tin a tarlang.\nUS Ah Chin Tlangval Cu Video Thuhla Ruangah An Kai\nLulu Aung In Raltlan Pawl Hrangah Ks.1,000,000 A Hlu


Myanmar Idol Season 3 zuamnak ih Golden Ticket ngahtu Chin fala mawi Ni Len Par Mawi (+VIDEO) – Ethuthang\nMyanmar Idol Season 3 zuamnak ih Golden Ticket ngahtu Chin fala mawi Ni Len Par Mawi (+VIDEO)\nMay 15, 2018 May 15, 2018 Iris Hnem Myanmar Idol, Myanmar/Asia, Ni Len Par Mawi\nMyanmar Idol Season 3 hlasak zuamnak cu April 1, 2018 ah an thok ih hmun tamzet ah, aw hniksaknak (audition) an nei. Kan dung baite Yangon ah auditon nak an nei ih cumi hlasak zuamnak ih tel vivo theinak Golden Ticket nagahtu 16 lakah kan Chin fala Ni Len Par Mawi khal hril a si ve.\nNi Len Par Mawi cun Me Me Khe hla “A Luan Yathar” timi hla thawn zuamnak a nei ve ih mi hriltu Myanmar Pyay Thein Tan mithmuh ahcun a tlinglo nan Tin Zar Maw, Yan Aung le Myo Kyawt Myaing pawl cun caan ṭha pek hrih an duh ruangah MI Season 3 hlasak zuamnak ih tel pehzom vivo thei dingmi a si.\nMyanmar Idol cu kum 2016 ihsin an tuah thok ih tukum hi a voi 3 nakding a si. Tukum zuamnak ih pakhatnak ngahtu cu kyat ting 500 laksawng an pek ding hlei ah hla album pakhat an suahsak betding ti a si.\nNi Len Par Mawi cu Senthang peng, Dongva khuami a siih Hakha ah suak in ṭhanglian mi a si. Phun 10 a ong hnuah WYTU (West Yangon Technology University) ah a kai pehzom ih Electronic Communication Major in Bachelor of Engineering (BE) Degree a ngah.\nMyanmar ram ih a voi khatnak tuahmi “Make Me Beautiful” ceimawi zuamnak khalah a tel dah ih pathumnak a ngah. Cuhleiah Galaxy Star Myanmar 2017 hlasak zuamnak khal ah a rak tel dah. Cei Mawi lam thiam zetmi a siih a thiam le thiamlo na theih duhle “NILENs MakeUp” Facebook page ah va leng aw.\n***Myanmar Idol Season 3 cu tlawngkai ninga tinten zaan nazi 9, MNTV Channel ah Live in zoh theih ringring a si.\n← Thla khat sungah Ebola nathrik in Congo ram minung 19 nunnak lak\nMinister Salai Isaac Khen in hnaṭuan ihsin suak dingah ka man zo ti`n sim →\nJanuary 27, 2018 Iris Hnem Comments Off on THANT MYINT-U IN INDIA RAM IH CIVILIAN AWARDS SANGBIK PADMA AWARD DONG\nAN HNEN UM NU ACID THEH IN KUM 4 SUNG KHARHKHUMTU INNTEEK PAHNIH TAYACUAI\nMarch 3, 2018 Author Comments Off on AN HNEN UM NU ACID THEH IN KUM 4 SUNG KHARHKHUMTU INNTEEK PAHNIH TAYACUAI


Santhar Hlasak Thiam Mai Kimmy - Chinland Today Media\nApril 5, 2017 12:34 am·0 comments\nHlasakthiam le aw tha pawl hmakphek an ei lo an ti theu mi, thu ngaingai asi maw cu ka theilo. Mai Kimmy cu hmakphek ei lo cun a rawl-ei ka a thaw thei riai lo!\nHmakphek a ei ruangah a aw thatnak, a deem cuang lo in ka thei. Laimi hin cuvek thuhla, belciandawl lo rel ding kan nei tam zet. Cucu taan hrih sehla.\nMai Kimmy hin hlasak sual timi a nei pei maw ti khawp in, hla a sak caan ah sual zarh vekin a ralring thiam. Asinan a ralring ruangah, ralring hmuihmel keng lo in, lei dai lo vekin a hlasak caan ah, a hla ih zirin a thlengaw thiam ringring.\nA aw a laai pei maw, a aw a feh sual pang pei maw tiih rak bawhtu hrang ahcun sakhan suak lo vek a si ding. ziangahtile annih hi, hlasak zuamawknak ih a telnak kip ah pakhatnak laksawng ngah ringring tu a si.\nHivekih, hlasakthiam a si ruangah Rangoon khawpi ah awnmawi thawn pumcawm hnatuan nei in a um. A nulepa umnak Tahan khal, a tlawng phahphah ko. Anih hi hlasakthiam aw tha men siloin, laam thiam ti khalin hmin nei a si.\nMithen khat cun a hlasak hnakin a laam ih a ruangruai a cangter lai an zoh duh sawn nan, a aw mawi te hin mipi thinlung a leem ngah sawn theu in a lang lala fawn, sim thiam a har, rel thiam a har.\nMirang hla a sak, Kawl hla a sak ih a laam an ti lai ah mipi zumnak hnakih sangsawn Pathian thangthatnak hla thianghlim te, santhar mino pawlih lungthlitum kimter dingin “Nelrawn Cirhti” timi 2015 ah album pakhat a rak suah zo. Mipi ih duh co in, Pathian thangthatnak hla lam ah a aw a lang sinsin.\nAmah hi tongkam thiam le thurel mawi thiam asilo nan a zaihla thawn leitlun mawinak le duhdawtnak phunkim a sim suak theu. Hlasak le laam in USA, Norway, Australia le Asia khawmual pawl khal a rak thleng zo.\nA tufang hi Melbourne, Australia ah a um ih Emmanuel Christian Church, Melbourne ih tuah ding mi gospel concert (April 1) ah hla 8 lenglo a sak ding. Australia ih Chinmipawl in a thuhla, a hlasak, a laam lai le a cangvaihnak pawl zoh an hiar zet thu kan thei.\nMai Kimmy hi midang hlasakthiam pawl thawn an bangawklonak san cu annih cu awm-mawi thawn pumcawm aw mi a si. Awnmawi pawl a tum thiam bet fawn. Awnmawi hi a sunsak ih amah khal awnmawi a si cih ko lo maw!


#lattearts : Recent images and videos - Inswiki\n#lattearts tagged photos and videos\nRecent Medias for hashtag : #lattearts.\n1 günlük tatilin ardından ilk kahve :)) #latteartlicious #blackfriday #baristaforlife #izmir #gelato #coffee #lattearts\nВчуся малювати лебедів, поки що тіки гуси #lattearts #lvivhandmadechocolate\n還是習慣WPM～ #cafe #cafebar #coffee#coffeetime #coffeeshop #coffeehouse #latte #latteart #latte☕ #latteartist #latteartgram #lattearts #latteartheart #latteartlicious #lattearttulip #latteartvideo #latteartpitcher #barista #baristalife #baristas #loveramics #wpm #tuilp #btlatteart\n#buongiornooo #buongiovedi #caffè #lattearts #instagramhub #like4like #likeforlike #likeforfollow #cappucino #sorrisoni #colleghipazzi #civico33 #sole #cornetticaldi #cacao #cioccolatacalda #the #giorno #amores #instagram #photoshop #farfalle ##disegnitumblr #tumblur #inglese #amicizia #sveglia #colazionebar☕☕☕\n#춘천오롯이커피 #카페라떼 #퇴계동커피 #춘천커피 #lattearts #today #춘천커피교육\nhappy thanksgiving! ☕\nMy favorite pattern . . #aramesh #rasht #guilan #gilan #آرامش_جان #رشت #كافه_گردي #كافه_نگار #photographer #photography #عكس #espresso #coffee #life #guilancafe #best_coffee #perfect #idea #lattearts\nThere's art in everything! ...and coffee really is a thing of beauty...Thanks @june_yah from @outpostcoffee for your amazing #lattearts #parkhp #bloorwest #café\n"A thaw zetmi le a mawi zetmi na coffee hi kâ in cawl loin in theh a duh zet nan a vun cem ding le a zuk mawite a siatbal theh ding cu sian a um lo zet fawn si." tiah ka customer in a ti. #cawpcilhin san let dan ding khal ka thei lo, "Cutimaw? TQ" tiah hnisiamsi ten ka...☺☺. #latte #latteartist #latteartgram #lattearts #barista #baristalifestyle #baristadailylife\nStart with your day right with a Latte ☕ from our HC Cafè @subterraneailp 33 townplanning way ilupeju.. #subterranea #lattearts #33townplanningway #ilupeju #lagosmainland #livinginlagos #nigeriancoffee #nigerianmade #nigeriancafe #lostinlagos #bellanaijaonline #lagosbound #lagoscity #lagosliving #lagosnigeria #coffeebrew #coffeelover☕ #coffee☕ #thursdayflow\nBar • Cafe • Fashion\nBeautiful morning for a cup of freshly brewed Nigerian grown coffee ☕ .....Oh yes! we drink Nigerian too _ • • • • • • • • #subterranea #lattearts #33townplanningway #ilupeju #lagosmainland #livinginlagos #nigeriancoffee #nigerianmade #nigeriancafe #lostinlagos #bellanaijaonline #lagosbound #lagoscity #lagosliving #lagosnigeria #coffeebrew #coffeelover☕ #coffee☕ #thursdayflow\n오랜만에 연습 자주해야늘텐데 ㅜ #라떼아트 #커피스타그램 #바리스타 #coffee #lattearts\nher fav’ drink #latteart #hotchocolate #chocolatedrink #drink #hotdrink #hotdrinks #latteartvideo #latteartist #lattearts #freepour #freepourart\nAda crew Jugs 3.0 soon on the shop’s and eshop for only 99.- !!! www.carasso.ch we will be supplier for all europ too contact us for special prices ☕☕☕ #adacrew #latteart #latteart #latte_art #lattearts #latteartporn #jugs #milk #baristafun #coffee #coffeart #coffeeshop #carassocafesgeneve #gold #baristalife #baristatools #geneve #cappuccino #sharp #latte #carassoeshop #coffeegeek #coffeegram #latteartgram\nADA GARDEN #ada#barista#coffe#l#lattearts #latte☕ #spesial#sahlep


CNLD Hmin Hmang Thup Tu Party fate Le Palai An Um – Salai Ceu Bik Thawng | Falam Online Media\nCNLD Hmin Hmang Thup Tu Party fate Le Palai An Um – Salai Ceu Bik Thawng\nA ra lai ding mi 2020, November thla Myanmar rampi hrilawnak hrang timlamnak nei rero lai mi CNLD party hmin hmang ih mipi thlem rero tu party fate le palai an um mi thu ah CNLD sungṭuan Salai Ceu Bik Thawng in Duwun hnen ah simfiahnak a nei.\nTu dinhmun tiang CNLD party in party dang a kop timi khih hmuh ding a um lo nan party fate le palai ṭhenkhat cun CNLD thawn ṭuan tlang ding mi party kan si ti`n khua dangdang ah vak in mipi an thlem.\nHih thuthawn pehpar in CNLD ṭuanvonei Salai Ceu Bik Thawng cun “Kan party hmin hmang ih cangvaitu party fate le palai ṭhenkhat an um ruangah ကြံ့ခိုင်ရေး le NLD in party dang thawn kopaw ah in puh phah thluh ih simfiangnak kan nei phah thluh.”\n“Tu dinhmun ah Chin ram le kan zuam nak ding hmunram pawl ih kan cah tuk ruangah party fate le palai ṭhenkhat cun kan mah party thawn ṭang tlang mi si vek in mipi an rak thlem.”\n“Hitivek ih thil ti ding a si lo. UEC daan suah mi thawn khal a kalhaw mi a si. UEC hnen tiang lawmam cu kan report lo ih an mah party le palai pawl sawn kha kan party hmin hmang nawnlo dingin simthannak kan nei” tiah Duwun hnen ah a sim ih “himi simfiangnak hin mipi lung a ti fiang ding kan zum” a ti.\n← Prophet Mohammed zuklem ruangah Tlawng saya Hngawngtan in that tuar\nFalam ah Covid 19 mina thar 3 hmuhsuah bet a si →\nCDF – Hakha : Surkhua ih SAC ralkap Sakhaan lak suak dan thuhla cipciar\nMay 4, 2021 May 8, 2021 Ni Hnem Sung 0\nDothlennak hrang Benjamin Sum cangvaihdan cu a ropi tuk\nMay 17, 2021 Ni Hnem Sung 0


Hacker pawl in Donald Trump thuthup File hack sak, $42 million thawn tlan dingin ngen | Falam Online Media\nHacker pawl in Donald Trump thuthup File hack sak, $42 million thawn tlan dingin ngen\nMay 24, 2020 May 26, 2020 admin\t0 Comments Donald Trump, Hacker\nThe REvil ti`h hmin peaw hackers group pakhat cun kan dung zarh sungah leitlun hminthang tamzet ih hman mi Grubman Shire Meiselas & Sacks law firm ih computer system cu an hack ih 756 GB thuthup file an fir sak.\nAn fir mi file sungah cun Grubman Shire Meiselas & Sacks company thawn pehzomaw mi customer pawl ih bulpak thuhla, hnaṭuannak contract ca tivekpawl a tel ih Cui` customer pawl lakah leitlun hminthang Madonna, Drake, Lady Gaga, Elton John, Robert De Niro, U2 le Bruce Springsteen te pawl ih file pawl khal a tel ve.\nHacker pawl cun an fir mi data pawl cu $21 million thawn tlan dingin darkweb ah ca an post ih cuih law firm ih ca thupi pawl cu kan kut sungah a um taktak ti langternak ah 2019-20 sungih Madonna concert hrang contract ca an fir mi screenshot thawn an tar lang cih.\nAsinan tlawngkai nili ah data tlan man cu $42 million ah an kaih sal tlun ah president Donald Trump ih thuthup khal kan fir mi file ah a tel. Zarhkhat sungih paisa kan dong lo asile hih ca pawl cu internet ah kan thlah ding. US ram hrilawknak tla a kim zik thlang, pu Trump ih bawrhhlawh thuthup pawl khal kan nei thluh zo.\n“Mr. Trump president si na duh lai asile kan lo dil mi vekin tuahaw. Cun voter pawl khal thei uh himi thuthup ca pawl kan thlah cun president si ding ih vote duhnak thinlung khal nan nei nawn lo ding tiin ca an thlah ih company sungṭuan lawyer Allen Grubman hnen khalah paisa kan dong lo cun nan company kan siatsuah thluh ding tiin an theihter.\nAsinan hi thuhla thawn pehpar in paisa an ngen mi zet pek a si khal le an duh cun ca an fir mi pawl cu internet ah an thlah thei thotho tlunah FBI pawl in US rampi in terrorists kan dawr lo an ti ruangah zianghman kan cangvai lo ti`n company sungṭuan thunei pakhat cun a phuang.\nA danglam zetmi Hmin lang duhlo mi bawmtu →\nCamera ngainazet tui` fapa pathum hmin cun na Ni suah a lo ti nuam ding\nCovid – 19 Natnak ihsin Damsuak zotu thisen Online Black Market ah an zuar


Na Ttong Hlanah Ttuannak in Hmuh Hmaisa Aw - Chinland Today Media\nNa Ttong Hlanah Ttuannak in Hmuh Hmaisa Aw\nJuly 9, 2010 1:38 am·0 comments\nNa Ttong Hlanah\nTtuannak In Hmuh Hmaisa Aw\nCubangtuk in nan tleunak cu mi hmai ah tleuter ding nan si. Cuticun thil ttha nan tuahmi cu mi in an hmu dingih van ih a ummi nan Pa kha an thangtthat ding. – Matthai 5:16\n– Job 38-40\n– Tirhthlah 16:1-21\nHlanlai ah Nitlaknaklam tipikap ih khua pakhat cu America ram ih thuthangttha dodalbiktu khua pakhat a rak si dah. Cuih khua ih ummi lakphak dawr pawl ih thuthannak (poster) ah, “Dawithiam pawl ton awknak ah na raal pawl dawi suak ding daan na zir thei” tiah ca an taar.\nHimi hi Kawhhran hrangah kiangkap ih sawmngiarnak a si ih Biakinn saknak ding khal harsazet in dil a ttul. Kawhhran hruaitu pawl khal an ning a haangzet. Pastor hrekkhat pawl hmunkhatte ah hmante’n thlacam khawmnak an nei ringring ih Jesuh ih duhdawtnak an khua sungah langhter thei zuam dingin an relcat. Inn nei lo pawl, AIDS natnak tuartu pawl le tleirawl pawl hnenah Pathian hnattuan hram an thok. Rinsan tlakzet in tumtahnak thawn natnak tuartu le mi hlawhsam pawl hnenah Jesuh ih duhdawtnak an langter. Cutikah Thuthangttha cu mikip in an cohlang thei ih Kawhhran pawl tla an tthangso vingvo.\nHimi in a caancaan cu na sim hlan ah na tuah a ttul ti a langfiangter. Kan nunnak ih an hmuh hmaisa lo ahcun Jesuh ih duhdawtnak kan simmi cu mi in an ngai duh taktak lo (Matthai 5:16). An mit rori in an hmuh ngah hnu lawngah thuthangttha dodaltu pawl in an khua sung, an zung le an innhnen ih na um hi an lung a awi dingih Jesuh ih thuthangttha na sim thei ding. – Joe Stowel\nHmailam ah feh uh, Pathian kawh mi kan si,\nMankhung Jesuh thiisen ih leimi kan si;\nA duhdawtnak langter in, A nun vekih nung dingah,\nA thuthangttha phuang in A zaangfahnak pe dingah. – Whittle\nThuthangttha na sim tikah\nThuthangttha vekin nung cih aw.\nMeisa in hniksak – Zaangfahnak in cakter


Christmas Zan Ah Italy Putar Kum 80 Mi In A Nupi A That, A Thahnak San Hi A Mak Zet >>> – Meifar\nItaly, Fanano di Gradara khawpi ih um putar kum 80 mi Vito Cangini in a nupi kum 61 mi Natalia Kyrychok cu Christmas zan December 25, 2021 zan ah nam in a dawt ciamco ih a hmun ah a thi cih. A nupi thawn kum 19 in an thlauaw, a nupi ruak cu an innsung ah aum ih an zial cu thihnai in a khat thluh.\nVito Cangini cu zianghman thleng lo bangin ihkhun ah ava itthat. A thaizing ah an uico hruai in lamlennak an nei ih inn an tlun hnuah breakfast an ei, a nupi ruak cu a kiangah aum ringring. Sundir ah an uico cu a hruaisuak sal ih lamlennak an nei.\nInn an thlen hnuah a nupi ih hnaṭuannak restaurant neitu cu a phone ih, “Ka nupi hi na hmu nawn lo ding, nan pahnih karlak ah ziangthil aum ti ka thei thluh” a ti. A nupi hi restaurant ah kum 2 sung hna arak ṭuan zo ih Vito Cangini in, “Nan pu na uar” a ti ṭheu.\nCutin restaurant neitu in palik pawl hnenah a sim thei ih an innsung an va zohdik cu mithi ruak an hmu, nam ih dawtnak hliamhma 4 an hmu. Tualthattu Vito Cangini khal palik pawlin an kai ih an hruaisuak, a nupi a thatnak san cu hitin a phuangaw.\nA nupi thawn Christmas zan ah nupi-sinak hmang dingin thu an rak relcia, a nupi khalin a cohlang. Cutin nupi-sinak an hmang hlanah Vito Cangini in thacahnak, nunau itpit rei theinak siivai Viagra a ei. A taksa sungah a siivai eimi in hna a ṭuan zo, asinan a nupi in nupa-sinak hmang cu arak duhsal lo ruangah a thinheng supaw thei nawn loin a nupi cu nam in a dawt that thu pawl a phuangsuak.\nNun Thuthup: Pu No Than Kap


Cuba Ram Khal Myanmar Ram Vekin An Buai Thok – Meifar\nJuly 13, 2021 admin Lawrkhawm 0\nCuba ram ih tipithuamthum parih um tikulh ram pakhat a si. An cozah cu Communist government a si ih ralkap thuneihnak in an feh, caan reipi sung an ram mipi pawl an rak ukbet zo ih tu’ahcun an thangthar nonawl pawlin an tuar thei nawn lo ruangah July 10 sunah lamzawhnak an nei.\n2018 kum ihsin an cozah in an ramsung ih internet zaten a control thluh ih an ramsung ahcun WhatsApp, Facebook, Instagram le Telegram pawl an hmang thei lo.\nLamzawhtu pawlin an ram president Miguel Diaz-Canel cu “hnukdawk aw seh, zalennak kan duh. Rawlei ding kan nei lo, siivai kan nei lo, zalennak kan nei lo” tin an au ciamco. Palik le ralkap tam zetin tear gas le thil dangdang in lamzawhtu pawl cu an kap ih an kai.\nZarhpisun an lamzawhnak ah minung 100 lenglo an kai, lamzawhnak ih tel pawl cu kai dingin an hawl rero lai. Donald Trump president arak ṭuan laiah Cuba cozah cu hremnak a pe ih an sumdawngnak pawl a phitsak, President Joe Biden khalin a phelhsak cuang lo ih Cuba mipi lam ih an um thu a phuang.\nCuba ram cu ziangkim ah an tlasia, Covid-19 in a nuai ciamco bet ih an dinhmun cu a sia deuhdeuh ruangah mipi in lamzawhnak an nei.\nCuba president Miguel Diaz-Canel in “US in a thupten cangvaihnak a neih ruangah Cuba mipi pawlin lamzawhnak an nei, US in mi ṭhenkhat a ruai ih lamzawhnak aneihter” tin an ramsung buainak cu US cozah ruangah a ti. Tuiṭum ih duhphorhnak an tuah cu kum dangih duhphorhnak an tuah aiin an turu sawn ih minung khal an tam zet.


This entry was posted on September 27, 2019 by Anne Helmenstine (updated on September 27, 2019 )\n← What Is an Isotope? Definition and Examples\nWhat Color Is an Iceberg? →


Neitu Taktak - Chinland Today Media\nDecember 26, 2010 11:13 pm·0 comments\nPathian in van le leilung ziang hmuahhmuah Khrih sungin a tuah ih Khrih hrangah finkhawm ttheh dingin a tuah a si. – Kolose 1:16\n– Zekhariah 1-4\n– Thuphuan 18\nBiakinn ah mawttaw cawlh lawknak hmun daih aw in a nei lomi kawhhran pakhat ih thu na thei dah maw? An Biakinn sir ih inn cu Nipi Ni tinte a phitmi dawr a si ngelcel ih kawhhran sungtel pakhat in a mawttaw cawlhnak dingah hman a ngah le ngah lo a sut. Dawr neitu in, “A poi lo. Kumkhat sung zarh 51 na hmang thei. Zarh 52 nak lawng na hmang lo pei,” a ti. A lungawizet nain theih fiang duhnak thawn, “Cuih zarh cu ziangah maw?” tiah a sut tikah, “Zianghman si lo. Nan taa a si lo ti nan theih ding ka duh men,” tiah hmaipan te’n a ti.\nPathian ih in pekmi leitlun thilri le thlaraulam thluasuah a zate hi thei lo vekin um a olte. Curuangah cawl tahrat in Baibal ih in simmi: kan neihmi zate a neitu taktak cu Pathian a si zia kha kan ruat saal a ttul (2 Sansiarnak 29:11). Kan taksa ruangpi hman hi kanmai’ taa a si lo. “Nan taksa ruangpi cu Pathian ih a lo pekmi le nan sungih a nungmi Thlarau Thianghlim ih biakinn a si. Man pek in leimi nan si,” in ti (1 Kor. 6:19-20).\nKan nomnak hrangah ziang hmuahhmuah siangzet in in petu cu Pathian a si (1Tim. 6:17). Thil ttha tampi thawn thluasuah pekmi kan si. Thei lo vekin umsan men loin fimkhurzet in hmangin in pekmi hrangah kan Pa Pathian hnenah lungawithu sim uhsi. – Cindy Hess Kasper\nPathian ih thluasuah ah kan nom awk vekin,\nOh, hngilh hlah uhsi;\nKan Bawipa, A hnenin laksawng ttha pawl an ra,\nKan ttulmi hmuahhmuah Amah in a nei. – Fitzhugh\nPathian in thluasuah in pek ruangah\nA hnenah sunlawinak kan pek thei.\nAtak ih Tuahtu pawl


VCTH | Archive | Cahram | 3\nHome » Archives by category » Cahram (Page 3)\nChin thantar (flag) thu\nPosted on November 29, 2016 by vcth and saved under Cahram\nBy Henry Mang Chin National Day hi ramsung ah zalenzetin tuah thei lo caan tawkfang a rak um ih cumi laiah Phunsang tlawngta pawl cun hlunghlaizetin an rak tuah theu. Atu cun zalenzetin tuah thei dingah acozah in a siang thlang ih kan dung kum ah Chin State huapin Mindat…\nLeitlun mipum tambiknak ram 10\nPosted on November 29, 2016 by vcth and saved under Theihkauhnak\nHi kan leilung pi ah a tlanglengtu minung 7,349 million tluk kan um. Cumi lakah mipum tambiknak ram 10 pawl tla cu: 1. China – 1,376 million 2. India -1,311 million 3. United States – 322 million 4. Indonesia – 258 million 5. Brazil – 208 million 6. Pakistan 189 million 7. Nigeria – 182 million 8. Bangladesh – 161 million 9.…\nThanksgiving caan ah…………\nPosted on November 24, 2016 by vcth and saved under Theihkauhnak\nThanksgiving thawn pehpar aw in Facts hrekkhat: 50 million: Thanksgiving caan ah US ramsung ah kumtin minung million 50 cu a umnak, an hnatuannak ihsin sungsang tonkhawmnak caan hmang dingin khual an tlawng. 1621: Hmaisabik Thanksgiving hman kum. 3: A hmaisabik Thanksgiving puai an hman kum ah ni 3 sung…\nPosted on October 27, 2016 by vcth and saved under Cahram\nBy. Pastor San No Thuan Thuhmaihruai: Chin Kum Thar Puai hi Laimi phun le hnam cio in mah le kawh daan cio kan nei. A hrek in Fanger (Zahau, sim, laizo … ), Tho (Thantlaang, Hakha, Khualsim lam …), Dawng Pui (Lumbang Zanniat lam …), Khuado (Tedim …) tvp pawl…\nThailand Siangpar pai’ Tongkam 36\nPosted on October 14, 2016 by vcth and saved under Theihkauhnak\n1. Ziangvek rawl na ei khal le na thinlungten lungawi ringring aw. 2. Pathian hnen ih thla na cam tinten Leitlun lennak hnak in fimnak le Huaisennak dil aw. 3. Rualpi thar pawl cu kan mai hrang laksawng pakhat a si vek in, rualpi hlun pawl ih an man khal…\nAsia Lal pahnih ih thubuai rorel daan\nPosted on September 20, 2016 by vcth and saved under Cahram\nBA Thang Salai Singapore ram le Tuluk ram vun ti cun ramkhel thulam ah a zalenlonak ram pawl tiah ruah cio a si. Cu rual in, cui ram hnih thawn thenawk thei lomi hotu pahnih Lee Kuan Yew le Mao Zedong te cu casiar tu pawl nan mitthlam ah a rung lang…\nPosted on September 7, 2016 by vcth and saved under Cahram\nTulai Bualpi thu ah Kan Falammi sungah siseh, Chinmi sungah siseh thuruah daan pahnih in kan t’hen aw. Mihrek in Ramkulh Cozah ih a tuahmi cu daan vekin a tuahmi a si tiin cozah tha a pektu an um vekin Chin ramkulh ih tuahtuannak hi a roh deuh lo maw tiih…\nFalam khawsung Electric thuam pawl a vang thlang ding\nPosted on August 25, 2016 by vcth and saved under Cahram\nFalam khawsung lamzin tlaun ih electric t’huam pawl cu a rei hlan ah a vang thluh thlang ding tiah theih a si. Falam khuasung ih electric thuam 114 cu vaang thluh ding ah budget ting 18 cu DC zung in Sipin zungah a pekzo thu Chinland Herald thuthang in a…\nPosted on June 5, 2016 by vcth and saved under Cahram\nA kum cu thaten ka cing nawn lo; tuhlan kum sarih-riat hrawngih August 25 ni zungtum can hrawng a si. Insein (Thanpinkung) ih ummi ka rang (Uncle) te innsang va leng dingah inn in ka poksuak. Nazi pathum lan hrawng a si ih, Minikung ihsin Bus to ding ka bawh…\nChin Mino: Sinak le Hmaiton Dingmipawl\nPosted on June 1, 2016 by vcth and saved under Cahram\nCHIN MINO: SINAK LE HMAITON DINGMIPAWL (CHIN YOUTHS: IDENTITIES AND CHALLENGES) By. Dr. Khup Za Thang (Khuppi) Thuhmaihruai Thatho tlengvar ringringnak, harsat tuartheinak, a hngetkhohmi hmuitin neihnak, a buurih hnatuantlang duhnak le mah thawn a pehparmi pawlkom (civil society) ah tel duhnak tipawl hi mino pakhat sinak ih danglamnak tampi sungin…


Stihl MS 391 25 in. Power Equipment Jesup Georgia 11402000600\nStihl MS 391 25 in. • $629.99


KNDF Pawl An Bawmnak Ah A Nunnak A Liam – Meifar\nKNDF Pawl An Bawmnak Ah A Nunnak A Liam\nMay 24, 2022 admin Myanmar 0\nMay 13, 2022 sun ah Kayah ramsung ah ralhrang le tualsung mipi ralkap KNDF pawl an kapaw ciamco. Free Burma Ranger pawlin KNDF cu an va bawm ih cutawk ah FBR hotu pakhat Nyein Yan Aye ih nunnak a liam.\nNyein Yan Aye cu Joe John tin an ko, 2014 kum ah Free Burma Rangers (FBR) ah a lut ih training a kai. 2015 kum ah training a kai ṭheh ih FBR ah hruaitu pakhat a si. FBR ah training kai ṭheh ih hruaitu ṭuan hmaisabik a si.\nRalhrang in ramsung thuneihnak an lak hnuah Karen tlawngta 200 lenglo cu FBR in traning an pe, cutawk ah training petu a si. May 13 sun ah ralhrang le KNDF pawl an kapaw ciamco, FBR in an va bawm. Doawknak tualrawn ah Joe John kiangah ralhrang pawl ih bomb a tla puak ih a awm ah hliamhma a tuar, cumi hliamhma in a nunnak a liam.\nFBR ṭuanvo neitu in, “Kan rinsan zet mi mino in mual in liamsan cu kan ui tuk” a ti. Kumkhat sungah ralhrang pawl ih meithal, bomb ruangah Free Burma Ranger (FBR) ihsin miralṭha (4) an thi zo.\nSittwe Khua Ah Nupa Tuakkhat Hridai In An Awkaw That\nNunau Unau Hnih Cu Ramlak Ah Ek Thawh Dingin An Va Feh Ih Thihnak An Tong


Steph in the cuisine: Crumpets... Le Retour !!!\nPublié par Steph à 11:08


A NUPI KAILENG A RUKSAK – Times Of Chinland\nA NUPI KAILENG A RUKSAK\nIndia ram ih Monu pakhat cun a pasal tei dil mi sumpai aiah a taksa sungih kaileng cu a pasal le a pasal nu(Ani) an laksak ruangah Police hnenah heknak a tuah thu February ni 8 ah police cun an tarlang.A liamcia kum 2 ah hinu cu a pum na ih a rilte peng an ahsak laiah a pasal ih tawlrelnak in a kaileng an laksak cih mi a si.2017 ah sibawi in an ceksak ih a kaileng pakhat a hlo taktak tiah nemhnget a si.\nIndia dan ahcun Nunau in pasal ding hi an hawl ih mipa lam in an rak lungkim pive a sile nunau lam ih neihdan ih zirin mipa lam cun sumpai an dil.himi hi Vai pawl nunphung buainak bik le thihnak tamtertu bik khal a si.Hi nunphung hi 1961 ah dan tuah in an rak kham mi a si.Kaileng ruksak mi Monu cu a pasal in neihawknak man sumpai vei tamtuk a dil ih a pek thei lo ruangah vei tampi kutthlak khal a rak tong.\nA liamcia thla malte ah Monu cu a dam loih Sikhan lam an fehpi ih Sibawi cun a cek tikah a kaileng pakhat a hloh thu theihsuak mi a si.Mina lam ih an zum lo ruangah veihnih an ceksal ih kaileng pakhat lawng a um thu nemhnget a si.Monu cun thuthang pakhat hnenah “Kan neihawknak hrang sumpai in dil mi cu ka Nu le Pa in an pek thei lo ruangah tuvek ih ka kaileng an laknak a si” tiah a sim.Police cun a kaileng laksaktu a pasal le a bawmtu Sibawi cu tuah an kai ih thubuai rittak an orhter a si.\nMISUAL KAIHNAK MITKHARH SUAKTHAR


Nehtu Zate - Chinland Today Media\nJune 24, 2010 12:11 am·1 comment\n2 Korin 9:6-15\nLungawi aipuang teih a petu lawng Pathian in a duh a si. -2 Kor. 9:7\n– Job 1-2\n– Tirhthlah 7: 22-43\nKhristian phunsang tlawng pahnih a simi Azusa Pacific University le Westmont College cu 2008 kum ih bawlung champion cuh awknak an lekmi cu neh ding hrang lawng a si lo thu Los Angeles Times thuthangca in a suah. An lek hlante nithum duh ah Westmont tlawnginn, tlawngkulh sungih tlawngta le hnattuantu pawl umnak inn pawl cu ram meikaang in a kaang ttheh. Innteek an ttuan thei lo ruangah a daan vekin cawhkuan kuan ding an si. Cutikah Azusa in suncaw le lek man khal pek ttul loin an tlawngah ra lek dingin an sawm.\nAn lek tikah Westmont in goal 2-0 in a neh ih Azusa in thinlung tthat ruangih upatnak a ngah. Los Angeles Times thuthangca ngantu Bill Plaschke in, “California ramtthen thlanglam ih leh zuam awknak ah hi tluk lungput ttha thawn leh zuam awknak cu a harzet. Azusa in a champion humnak ding caan ttha cu Westmont hrangah a thaap. Nehtu pawl ih an mi hiipnak cu an nehmi pawl parih an tuah tthatnak hi a si,” tiah a ti.\nBaibal in, “Lungawi aipuang teih a petu lawng Pathian in a duh a si,” (2Kor. 9:7) a ti tikah paisa peknak lawngah kan ruat pang ttheu. Midang pawl caan ttha pek le mikhual zoh tthat tla hi mi hmuahhmuah nehtu lakih in teltertu, siangzet ih peknak a si kha hngilh hlah uhsi! – David McCasland\nKan pekmi laksawng pawl le,\nKan tuahmi ttuannak pawl hi,\nKhrih sunloihtu ngaingai an sibik,\nKanmah le kabmah khal kan pekawk tikah. – D.De Haan\nPeknak in pekmi laksawng hnakin petu ih nunzia a langter.\ntuah htat nak in van ram a thleng maw


CDM Tuah Nurse A Awkaw That, “Harsatnak Thawn Ka Hnin Bum Caan A Sau” A Ti – Meifar\nCDM Tuah Nurse A Awkaw That, “Harsatnak Thawn Ka Hnin Bum Caan A Sau” A Ti\nMarch 1, 2022 admin Myanmar 0\nRalhrang in Myanmar ramsung thuneihnak an lak ruangah an kuthnuai ih hnaṭuan duh nawn lo CDM tuah nurse Ma Yu Yu Wai cu hridai in a awkaw that. February 28, 2022 ah Mandalay, nunau umnak dormitory sungah thlaiaw that in an hmu ih a ruak cu mibawmtu pawlkom in siizung ah an phur.\nZiangruangah a thataw ti cu an theifiang hrih lo ih an zingzoi rero lai. A thatawk hlanah online parah, “Ka lungawi thei nawn lo, harsatnak thawn ka hnih bum caan a sau zo” tin arak tarlang. Ralhrang uknak duhlo ruangah cozah hnaṭuan tampi cu CDM an tuah, hnaṭuan nei loin kumkhat lenglo an um zo ih innsang ah harsatnak phunphun an tong.\nMandalay, Tharsi khua ih um tlangval kum 20 mi Ko Win Htike Kyaw khal innsang cawmtu a si. CDM a tuah hnuah Shan State, Tachileik khua ah ava feh ih innsak hna a ṭuan, an hnaṭuannak hmun ah cansualnak a tong ih inn partabik ihsin a tla that.\nAn sungkhat in, “Ramsung a buai ruangah CDM a tuah. Cumi hnuah a umum hna a ṭuan, a hmuhhmuh hna a ṭuan. February 21 zinglam nazi 10:00 hrawngah inn par ihsin a tla that” a ti. Lainat um zet tlawng saya cu CDM a tuah hnuah an innsang a cawm ṭul vekin hmun dang ah hnaṭuan in aum.\nTualsung mi pakhat in, “A thuhla ka thei cu ka zum thei lo, amah si lo hram seh tin thlaza ka cam rero. Inn ihsin a hlatnak hmun ah thihlohnak ava tong cu a poi tuk” a ti. Saya Ko Win Htike Kyaw ih ruak cu an khua ah an tlunpi thei lo ih a hnaṭuannak Tachileik ah an vuiliam.\nDoral Ṭih Ruangah Afghan Ihsin Ukraine Ram Ah A Tlan Hnuah Ukraine Ihsin A Tlansal, Raltlan Thuahhnih\nHpakan Ah Lei A Min Ih Minung 50 Lenglo An Hlo


Khrihtian Sakhuanak Zirhi Thlifiangtuklomi Zir Asi Lo - Chinland Today Media\nNovember 27, 2012 6:41 am·0 comments\nKhrihtiannak pawl tlawng ih zirhhi thilfiangtuklomi zirhnak a si tiin English tlawng zirhtu pawl cun an ti. ‘Hi mi kan zirhnak in ruahnak lam ih ṭhansohnak a ti caklo sawn thei a si’ ti khal cun Dr Nigel Fancourt, Oxford University ih hnaṭuan cun a sim.\nAmahlawngte mipi ruahnak an laknak ahcun Oxford University ih tlawng ih Khrihtiannak zirh hi thil thupi le a ṭulmi a siih English thuanthu theihnak hrangah zir tengteng ṭulmi a si tiin ṭhentum ih ṭhenhni zatek (64) pawlcun an rak ti.\nMipi ruahnak an lak mi ih upa pitling 1832 lak ihsin zatek 57% pawl khal cun Khrihtiannak hi nauhak pawl in English sakhuanak pawl nitin an nunnak ih an theihtheinak dingah an zir tengteng a ṭul tiin an ti. Cumilak ihsin zatek 44% pawl khalcun zirh ding a ṭulnak thu an rak lungkimpi.\nBiakinn Sungih Meithal Ken Siangtu Arkansa


Asia Ram Ih Khuate Thianghlim Le Fai Bik : Zumtu Pawl Khua - Chinland Today Media\nAsia Ram Ih Khuate Thianghlim Le Fai Bik : Zumtu Pawl Khua\nJune 9, 2016 10:07 am·0 comments\nIndia ram nisuahnak saklam Meghalaya ih khua fate, mi 600 tluk umnak khua, zumtu khua cu Asia ram ih khaw thianghlim bik le khuate faibik tiin hminsin a si. Hi hmun ih um pawl hi Khasi miphun an siih an zaten Pathian zumtu an si.\nMawlynnong tiih kawh mi hi khuate hi Asia ram ih khuate thianghlimbik tiin 2003 ah an rak ti dah zo mi a siih 2005 ah India rampi khalin a faizia theifiang in khaw thianghlim bik le fai bik tiin hminsin a pe ve. Tuikum May thla ah Asia ram ih khuate ih khaw faibik tiin an puang leh sal.\nAn khaw mipi pawl hi thianfainak hnatuan dingin zohman ih fial an tullo. Nauhak pawl in zing an thawh veten hnawm sarnak ding hrang ih an tuahsak mi bawm fate thawn an khua ih thinghnah ro tla pawl le baal pawl an sar theu. Cutin an khua cu nitinten zohman ih paisa pek fial mi um lo in fai zet in a um thei.\nZiangtik in hivek in an khua mipi zaten thianfainak an tuah ticu theih fiang cekci a um lo. Asinan an khua ih kum upa pakhat Shishri Adhikari timi paih a sim dan ahcun khuahlan kum 130 lai ihsi an rak thok zo mi a si tiin a rel. Mirang zumtu pawl ih an rak zirhmi a siih tui ni tiang an thlun peh vivo mi a si titla in a ti.\nKan khua hi kum 100 lai ihsin Pathian zumtu kan siih kan upa pawl in thianhlimnak nei dingin in zirh ringring ih cutin kan thlun peh vivo mi a si tiin Sara Kharrymba cun a sim ve. Thianfainak hi an nautet lai ihsin kan sim cia ih cutin, zohman fial tul nawn loin an upa tiang an tuah lan vivo mi a si titla in a sim.#\nRef – BBC | Lonely Plane | Mawlynnong\nChile Ram Tilian Ruangah Mi 25 Thih Phah Zo


Obama In An Nu Mitthli Thawn Lawm - Chinland Today Media\nObama In An Nu Mitthli Thawn Lawm\nJanuary 12, 2017 12:09 am·0 comments\nBarack Obama cun kum 8 sung USA rorel innsang bik white house ih caan an hmannak ihsin a caan netabiknak, mipi hnenih thucah a simnakah a nupi Michelle le a fanu pahnih hnenah a dawtnak le a lungawi thu simnak a neiih a lunghno in a mitthli a tla. Hi tin a sim…\nMichelle LaVaughn Robinson, South Side ih lengnu, a liamcia kum 25 sung kha kan ruun inn ih ka thainu le kan fanau pawl ih sunghno nunu men na silo, ka rualtha na rak si ringring. Na dillo mi tuan dingthil cu na la, cu mi cu zangfahlainatnak le nangmai that ngilneinak in na tuah suak. White House ruun thang innpi cu mi zakip hrangah na can ter. Santhar thangthar nonawl pawl cun nangmah cu lo zohton in an hmathlirnak le an zohnak khal an tisang a si. Ka suantlak rori siding na tuah. Kan rampiih uangawknak tlak khal in na tuah.\nMalia le Sasha, nan tlangneello mi danglamnak le thiltharhlir ih tuammi hnuai khalah mangbangza lengnu pahnih te nan siih mawinak le fimvar hleiluatnak pawl khal nan nei, cumi hmuah hnakih thupihleihluat mi cu, nan zaidamnak, nankhurkhuaruahnak le midang nan zawn ruahnak pawl a si. Hi tluk kum le cen harsatnak cu hmakhatte vekin ollai zetin nan phur suak. Ka nunnak ih ka tuah mi pawl hmuah ah nan suahsemnak pa ka rak sihi ka uangawknak nasabik a si.#\nMore from my sitePresident Obama Ih Nufa Pawl China Ah An Tlawng:White House Hna Tuan Pawl ih Hlawh ZatObama in a fanu (2) ca a kuatObama in “Ai! Ai! ka lo bum” a ti………Falam Peng ih Buddhist DinhmunNunui’ Kut


Ka Lo Thlawhhma A Sawt Theilonak | VCTH\nKa Lo Thlawhhma A Sawt Theilonak\nHome » Cahram » Ka Lo Thlawhhma A Sawt Theilonak\nBy vcth on November 7, 2010.\nTuisan ah ziang tluk rei hna kan ṭuan ti hnak in kan ṭuan mi ziang tluk a sawtpawt, man a nei ti a thu pi sawn. Mi pakhat kum ziat a nung ti hnak in ziang a tuah, a ṭuan suak ti hi thupi deuh ih ruah a si. Cutin kum 1 a kim thlang mi kan VCTH teh ziang a bang ti ka ruat phah. Duh vekin cu thlawhhma a sawt lo in ka hmu. Mi dang ih in faksel hlan ah keimah ten ka faksel aw mei ding.\nKan dung zarh ah Chinland Guardian ih an assistant editor Van Biak Thang thawn thu nuam rel tlangnak caan ka ngah. Media lam veve ti cu kan experience tete le ruahsannak tete pawl kan hlawm aw. Kei tla in tu ih Chinland Guardian dinhmun hi diriam a si maw ti vek pawl ka sut phah vivo. Duh vek cu a silo tin a rel.\nKan chin media pawl duh vekin kan tha a cak theilonak cu Media ih hnaṭuan tu kan zaten hlawh-lang (part-time) ih ṭuan lawnglawng deuh kan si. Nikhat ah pumcawmnak hrangah nazi 8 maw 10 maw hnaṭuan zo hnu-ah thabang nawn ih ṭuan thok a si. Cutin vekih ṭuan rero cu thlawhhma cu a sawt duh lo nasa. Cak lonak ih ral khat cu cahnak a si. Kan thu feh daan ah cu Chin Media pawl ziangtin kan cak thei ding ti cu hlawhleng (full-time) nikhat ah nazi 8 or 10 ṭuan ringring thei sehla cu kan ṭhangso ko ding.\nChiang Mai ih um ka si bang in Chiang Mai ih um Kawlram Media Group ih hnaṭuan tu rualpi tete ka nei phah, Irrawaddy, Mizzama tvp… An nih cu an pi cang zet. Kan Chin Media pawl thawn cu tahṭhim ding a um lo. Zung pi cang zet, hnaṭuantu staff tam zet, reporter tam zet thawn hna an ṭuan. Nikhat ni ah kan Chin Media pawl hi vek cang thei ve sehla ti saduh ka thah.\nKan Falam Media mal lai kan thirhnik pei. Kan Falam Media lak ih lengtu tambik le larbik a si mi Chinworld.info, ChinlandToday.if pawl an si. Tuanvo neitu pawl in man lo na cung in thazang suah in an tuan rero. Full-time in ṭuan thei sinsin hngai sehla ziang tluk in a cak sinsin ding. Full-time ti kan ti ve ten sumpai ti a rak ṭul. Kan unau Hakha lam pawl ih an media cak bik pahnih hi Chinland Guardian le Khonungtum a si. Chinland Guardian cu Chin Human Right Organization a hngohsan ih Khonungtum cu CNF a hngoh san. Thil um tu daan zoh mawi zet a si. Kan nih Falam pawl hi vansiat maw kan ti ding, zapi huap thei mi pawlkom kan nei lo. Ramsung ah cu Baptist thawn a pehpar mi pawlkom cu a um men ko ding nan Secular thawn pehpar aw in cu a um lo in ka thei. Cutin hngohsan mi pawlkom a um ah cu kan media hnaṭuannak tla hlawhleng (full-time) in a si thei ding.\nA tlunlam ih ka ngan mi pawl hi keimah bulpak ih ruahnak le hmuhnak a si. A dik lo tla si men thei, nan a sual tuk ding cu ka zum lo. Kan thlawhhma a sawt sinsin thei ding tiih ka ruahmi mallai an si.


Kalaymyo Pacang Cu Ralhrang Kutsung Ah A Thi, Ralhrang Pawl Lakah A Au Sual – Meifar\nKalaymyo Pacang Cu Ralhrang Kutsung Ah A Thi, Ralhrang Pawl Lakah A Au Sual\nKalaymyo, Doe Win Chaung khua ih um pacang kum 53 mi U Aung Lwin Oo cu a cangvai sual ruangah ralhrang pawlin an vuak ciamco hnuah an kai ih a thi. Ralhrang pawl thuneihnak an lak kumkhat kimnak Februay 1, 2022 sun cu mipi zaten daiten duhphorhnak nei dingin forhfial awk a si.\nHimi sun ah ralhrang le an lamtang pawlin ralkap hrangah duhphorhnak an rak tuah ih puai a phunphun an tuah. Zinglam nazi 11:00 hrawgah Nat Chaung lamzin, Chan Myae siizung kiangah ralhrang le Pyu Saw Htee pawl cu uniform hruh lo, mipangai vekin an rak umkhawm.\nU Aung Lwin Oo in a theisual ih mipi pawl lamzawhnak an nei ah a ruat ruangah an kiangah ava feh ih a au ciamco ih an rak vuak. Tualsung mi pakhat in, “Mipi pawl lamzawhnak an nei ah a ruatsual, an kiangah a feh ih ‘dothlennak ah nehnak kan co ding’ tin ava au ciamco ruangah an kulh thluh ih an vuak ciamco. An hringhro ih an zaten an sit, an thong ih a let.\nAn suahsal ah ka ruat nan an rak suah lo ih an kai, mani (February 7) ah a innsang pawl hnenah a ruak ra la uh an ti. Tuisun nazi 1:00 ah a ruak cu kan vuiliam” a ti. U Aung Lwin Oo in a nupi le a fale 3 a thihsan. Himi zing thotho ah ralhrang pawlin Kalaymyo ah CDM tuah tlawng sayama pakhat an kap that.\nMopuai Ah An Feh Zik Ih A Fala Ih Kedam Sang A Thuhsak, Mipi Lakah Sang Sawn Si A Duh Ruangah\nA Hnipuan Hruh A Itum Tuk Ruangah Vatican Khawpi Ihsin An Dawisuak


Delhi ih Raltlan HLawhaw Pawl Bank Card An Dawng - Chinland Today Media\nJune 6, 2010 5:24 pm·0 comments\nUNHCR ih a hnatuanpi Don Bosco pawlih hmalaknak thawn New Delhi ih Kawlram raltlan hnatuanpawl hrangah an thlahlawh cu sumfai ih suah tul nawnlo ding ah anmahte olsamte ih an suah theinak dingah Bank Debit Card an tuahsak. Himi an card te thawn ziangtik laicaan khalah Bank ah an suah thei ringring.\nDelhi ih UNHCR hnatuanpi Don Bosco pawl cun raltlan hnatuan hmu theilopawl a hawlsak ih hleiah an hnatuan man Rs-1000-2000 lenglo a bawm bet. Sumpai an suah olsam theinak ding ah bank card thawn an pe sal bet.\nA tu ah Don Bosco hnatuan a hawlsakmi a thawng ziangmaw tizat an um zo. Himi Donbos pawl cun hnatuanpawl an pu le thawn an buai tikah an relremsak ih an thei tawk suahin an thlah lawh pun sak ding khalin an tawlrelsak theu.


Covid 19 mina lam sak tu Silchar Dr. pa cu mipi duh a co hlei ce | Falam Online Media\nCangtheitawk ih minung nunnak hum dingih thukam pekawtu Assam Doctor pa cun Tlawng ih a zir mi fimthiamnak hmang in Covid 19 mina a tuamhlawm hlei ah an hlim thei nak dingin a lam sak ciamco ih mipi duh a co zet.\n“War” movie sungih ‘Ghungroo’ timi hla phuan phah in a lam ih a sawiawdan a dik zet.\nAlam lai video cu Dr Syed Faizan Ahmed in Twitter ah a thlah ih “Silchar medical college, Assam ih ka rualpa ENT surgeon Dr Arup Senapati a si. Covid 19 mina pawl an hlim thei nak ding in a lam sak hai” ti`n ca a tar.\nAlam dan a mawi tuk ih a lukhuh tlakzik mi a vun remṭha lai khal theih thiam man rual a si lo. Mipi in an lawm zet ih nikhat sung ah 2 millions kimzik zohtu a nei.\nA share sawngtu khal an tam zet ih “ka ni suak na ti nuam, mina rak si bang sehla ka dam cih ding, a kiang ah rak um seh la ka to men thei lo ding. Ka lam cih ve hngalh ding” ti`n a phunphun in comment nak ah an ngan.\nTuhlan khal ah Dr Arup lungput vek neitu Dr lam an tam zet nan a nih lam mi, lam dan le a hla thawn a mil aw tuk ruangah mipi duh a co cuang a si.\n“War” zuknung cangtu Hrithik Roshan rori khal in a fak….\n← Pakistan ram, Lahore ah Electronic Dawr ropi a kang\nFalam ih Covid 19 mina case no. 29008 in Siizung suahsan, Tufang Falam Dinhmun →\nIsrael, Syria le Lebanon ram thum ah Kangmei rapthlak suak\nMay 26, 2020 Ma Thawng 0


Pathian ih Zaangfah Lainatnak - Chinland Today Media\nMarch 10, 2010 11:37 pm·0 comments\nKei na salpa hnenih na thlentermi na zaangfahnak le rinsan tlak na sinak hi a cotu si dingah malte hman ka tlak lo. –Seem. 32:10\n– Daanpeksaalnak 14-16\n– Marka 12: 28-44\nKumzabu 17 sanlai ih Mirang biazai ngan thiam le Pathian hnattuantu George Herbert in a zunghruk parah le ca kuatnak cahnah le a cabu pawl parah a khenmi ca cu, “Pathian ih zaangfahnak fatebik hnakih malsawn” timi a si. Jacob in sualnak le ningzahnak ihsin Pathian ih tthatnak a ruah tikah a ttong ngahmi cu, “Na zaangfahnak le rinsan tlak na sinak hi a cotu si dingah malte hman ka tlak lo,” ti a si (Seem. 32:10).\nZaangfah lainatnak timi ttongfang hi Hebru ttong in “chesed” a si ih a sullam cu Pathian ih duhdawt lainatnak tican a si. Mahte tling lo, tlak lozet ih hmuh awknak thinlung ihsin a ra suakmi ttongfang a si.\nJacob cun Pathian ih rinsan tlak le duhdawtnak parah tthum aw in a au, “I ruun aw” a ti. Ziangtluk mangbangza ruahnak le lungput so a si, “Ka tlak lo”… “in ruun aw” (cc. 10-11). Zianghman nei lo bangin Jacob cun Pathian hmai ih a kenmi hmuahhmuah khal sualnak in a siatsuah ttheh in a hmu. Pathian ih zaangfah lainatnak co tlak ah a ruat aw lo. A ruahsannak cu amah ih tlinnak parah tthum aw loin Pathian ih thukammi a zaangfahnak parih a tthum awtu pawl hnenih a pek ttheumi parah a tthum aw. Tangdornak le riahsiatnak hi Pathian lung in tongtertu an si.\nA zaangfahnak a tum ruangah ziang ka tuah sak ve ding?\nA zaangfahnak cu a um ringring in a fiang;\nKa neihmi ka sinak zate’n ka duhdawt ding,\nA hna ka ttuan ding ka nundam sung cu.\nZaangfah lainatnak cu\nPathian in a tlingtlak lotu pawl hrangah a retmi\nttuanman si lomi thluasuah a si.


1 Siangpahrang 1 (1 Kings 1)\n1 Siangpahrang cabu sungah hin Samuel cabu sungih Israel thuanthu kha a pehzommi a si. Hi cabu hi ṭhen thumih ṭhen a theih.\n(1) Solomon ih Israel le Judah siangpahrang a sinak le a pa David ih thihnak thu.\n(2) Solomon ih uknak le nehnak. A hleice ih hminsin tlakmi cu Jerusalem Biakinn pi thu a si.\n(3) Rampi saklam uknak le thlanglam uknak tiih an ṭhen awk thu. Cule a cuih ram cu BC 850 tiang a uktu siangpahrang pawl ih thuanthu khal a um.\nSiangpahrang cabu uk hnih sungah cun uktu pawl kha Pathian hnenah rin an tlak maw tlak lo timi in lai a rel ih an hnaṭuannak an hlawhtlin le hlawhtlin lo ding khal cumi parah a ṭhum aw. Milem biaknak le thungai lonak hin siatralnak a thlenpi. Saklam ram siangpahrang pawl cun himi pawl hi an tlolh thluh. Thlanglam Judah siangpahrang pawl cu hlawhtling le tling lo an um.\nSiangpahrang pakhatnak cabu ahhin a langlaar deuh pawl cu Bawipa ih profet pawlih hnaṭuannak a si ih cupawl cun ralṭha zetin milem biak lo ding le Pathian thu ngai ding kha an forh. Cumi pawl lakih hminsin tlak hminthang cu Elijah a si ih Baal profet pawl thawn in an zuam awknak kan hmu. (Bung 18 ah zoh aw.)\nDavid uknak a cem (1:1-2:12)\nSolomon siangpahrang a cang (2:13–46)\nSolomon uknak (3:1-11:43)\n(a) A thawhnak lam (3:1-4:34)\n(b) Biakinn an sak (5:1-8:66)\n(c) A neta lam (9:1-11:43)\nSiangpahrang uknak an ṭhen aw (12:1-22:53)\n(a) Saklam ram pawl ral an tho (12:1-14:20)\n(b) Israel le Judah siangpahrang pawl (14:21-16:34)\n(c) Profet Elijah (17:1-19:21)\n(d) Israel siangpahrang Ahab (20:1-22:40)\n(e) Judah siangpahrang Jehoshafat le Israel siangpahrang Ahaziah (22:41-53)\n1 Siangpahrang 1\nDavid A Tar Zo\n1Siangpahrang David cu a tarzet zo ih puan an thuah rero nain a khua a hlum thei lo. 2Curuangah a kuthnuai ih bawi pawl in, “Siangpahrang bawipa, na hnenih um dingah le a lo tuamhlawmtu dingah fala pakhat kan hawl pei. Na hnenah a it pei ih na khua a hlum ding,” tiah an ti. 3Israel ramsung hmuahhmuah ah fala mawi an hawl ih Shunem khua ah Abishag timi fala an hmu ih siangpahrang hnenah an rak keng. 4Abishag cu fala mawizet a si ih siangpahrang bawipa cu ṭhatein a zoh ih a tuamhlawm. Asinain siangpahrang bawipa cun nupi vekin a ihpi lo.\nAdonijah In Siangpahrang A Cuh\n5-6Absalom a thih hnuah David le Haggith ih fapa Adonijah cu a nungmi lakah fapa upa bik a si. Mi piangzet a si ih siangpahrang can a tum ringring mi a si ih “Siangpahrang ka si ding” a ti ṭheu. Asinain ziangthu hmanah David in a kawk dah lo. Adonijah in amah ih hrangah rang le rangleng pawl a ret ih, amah kilvengtu dingah minung sawmnga a ret. 7Adonijah in Zeruiah fapa Joab le puithiam Abiathar tla a tong ih annih khal in a tummi cu an lungkimpi. (Zeruiah cu Joab ih nu a si.) 8Asinain puithiam Zadok, Jehoiada fapa Benaiah, profet Nathan, Shimei, Rei le David kilvengtu ralkap pawl cu Adonijah lamah an ṭang lo.\n9Voikhat ah Adonijah in Enrogel tikhur kiangih a ummi Roheleth Lungpi an timi hmunah thawinak a pek ih tuu le caw le a thau zetmi caw faate tampi a that ih, rawl ei dingah a unau dang pawl le siangpahrang David kuthnuai ih bawi pawl a sawm thluh. 10Asinain a nau Solomon le profet Nathan le Benaiah cu a sawm lo. Siangpahrang kilvengtu pawl khal zohman a sawm lo.\nSolomon Siangpahrang A Cang\n11Cule Nathan cu Solomon ih nu Bathsheba hnenah a feh ih, “Haggith fapa Adonijah siangpahrang a cang zo a si tihi na thei zo lo maw? Cuih thu cu siangpahrang David in zianghman a thei lo. 12Nangmah ih nunnak le na fapa Solomon ih nunnak na hum duh a si ahcun na tuah dingah thu ka lo sim ding. 13Siangpahrang David hnenah zamrangte in va feh awla a hnenah, ‘Maw Siangpahrang bawipa, ka fapa Solomon cu nangmah ih ai-awhtu si dingah thu i kam zo a si lo maw? Ziangtin so atu ah Adonijah sawn siangpahrang ih a can riangri?’ tiah va ti aw. 14Cutiih siangpahrang bawipa na biak laiah cun keimah khal ka rung lut ding ih na thusimmi a dik a si tinak ka ra sim ve ding,” tiah a ti.\n15Curuangah Bathsheba cu siangpahrang ihnak khaan ah David tong dingah a feh. David cu a kum a upa zet thlang a si ruangah Shunem mi falanu Abishag cun a rak tuamhlawm rero. 16Bathsheba cu Siangpahrang David hmaiah a kun ih David in, “Ziang so na hai?” tiah a rak sut.\n17Cutikah Bathsheba in, “Siangpahrang bawipa, ka fapa Solomon cu nangmah ih ai-awhtu siangpahrang si dingah Bawipa na Pathian hmin saal in thu na kam zo a si. 18Sikhalsehla atu-ah Adonijah siangpahrang a cang zo ih nang in cuih thu cu zianghman na thei lo. 19Caw tampi le tuu le a thaumi caw faate tampi that in thawinak a pek ih, rawl eitlangnak ah na fapa pawl, puithiam Abiathar le ralkap hotu bawi Joab pawl a sawm a si. Asinain na fapa Solomon cu a sawm lo. 20Maw Siangpahrang bawipa, nangmah hnuah zoso siangpahrang a ṭuan ding ti theih duh ah, ziangtikah so siangpahrang bawipa in thu in than ding tiah Israel mi hmuahhmuah in nangmah lawng an lo zoh a si. 21Na simta lo a si ahcun, na thih hnuah keimah le ka fapa Solomon cu mi zuarthlaitu tlukah in tuah ding a si,” a ti.\n22Cutiih a ṭong rero lai ahcun, 23profet Nathan a ra thleng, tiah siangpahrang bawipa cu an sim. Cule Nathan cu a vung lut ih, siangpahrang hmaiah cun a kun ih, 24siangpahrang bawipa cu, “Maw Siangpahrang bawipa, Adonijah cu nangmah ai-awh dingah na than zo maw si? 25Tuih sunah thawinak hmunah a feh ih caw tampi le tuu le a thaumi caw faate tampi that in thawinak a pek; na fapa pawl, na ralkap hotu bawi Joab le puithiam Abiathar a sawm. Atu-ah hin rawl einak puai an tuah ih, ‘Siangpahrang Adonijah a nunkhua sauseh,’ tiah an au ciamco. 26Asinain keimah le, puithiam Zadok le, Benaiah le, Solomon cu in sawm lo. 27Na kuthnuai bawi pawl hman nangmah ih ai-awhtu zo a si ding ti na sim hrih lo ih hibangtuk thil an tuah hi siangpahrang bawipa nangmah ih lungkimmi a si maw?” tiah a ti.\n28Cutikah Siangpahrang David in, “Bathsheba hei ko sal uh,” a ti. Bathsheba cu a rung lut ih David ih hmai ahcun a ding. 29Cule Siangpahrang David in Bathsheba hnenah, “Harsatnak a phunphun ihsin i humhimtu Bawipa hmin saal in thu ka lo kam a si: 30Na fapa Solomon cu keimah ai-awhtu siangpahrang a si ding, tiah Israel ih Pathian Bawipa hmin saal in thu ka lo kam cia mi cu tuih sunah ka kimter ding,” tiah a ti.\n31Cutikah Bathsheba cu a kun ih, “Siangpahrang ka bawipa cu a nunkhua sau hramseh,” tiah a ti.\n32Siangpahrang David in Zadok, Nathan le Benaiah ko dingin thu a pek. An ra thleng ih, 33an hnenah, “Ka kuthnuai ih bawi pawl thawn feh uhla ka fapa Solomon cu ka rang parah toter uhla, Gihon Tivate ah vun thlun uh. 34Cutawkah puithiam Zadok le profet Nathan in Solomon cu Israel siangpahrang ah hriak nan culh pei. Cule tawtawrawt nan tum pei ih, ‘Siangpahrang Solomon a nunkhua sau hramseh,’ tiah nan au pei. 35Cun hitawk ah nan hun thlun sal pei ih ka siangpahrang tokham parah a to pei. Solomon cu Israel le Judah uktu dingih ka hriil zomi a si ruangah keimah ai-awhtu a si pei,” tiah a ti.\n36Cutikah Jehoiada fapa Benaiah in, “Na sim vekin tuah a si pei. Bawipa na Pathian in hngetter hramseh. 37 Bawipa Pathian cu nangmah siangpahrang bawipa hnenih a um vekin Solomon hnen khalah um hramsehla, a uknak cu nangmah ih uknak hnak hman in ṭhangso sin hramseh,” tiah a ti.\n38Cule Zadok le Nathan le Benaiah le siangpahrang kiltu ralkap pawl in Solomon cu Siangpahrang David ih rang parah an toter ih Gihon Tivate ahcun an vun fehpi. 39Puanthlam thianghlim sung ihsin a rak kenmi olif hriak dur cu Zadok in a lak ih Solomon hriak a culh. Cuthluh in tawtawrawt an tum ih an zatein, “Siangpahrang Solomon a nunkhua sau hramseh,” tiah an au. 40Siangpahrang Solomon cu an zatein siangpahrang inn ah an hun thlun sal ih, phirivau tum phah in, lungawi aipuang in an au ciamco ih cuih an thawmvang ruangah leilung tiang a hnin ṭheh.\n41Adonijah le a sawmmi pawl in an rawl ei an ṭheh zawng ah cuih thawmvang cu an thei. Joab in tawtawrawt tummi cu a theih tikah, “Khawsung ih thawmvang cu ziangso a si?” a ti. 42A ṭong hman a cem hlanah puithiam Abiathar ih fapa Jonathan a ra thleng. Cule Adonijah in Jonathan hnenah cun, “Rung lut aw. Nang cu rinsantlak na si ih thu ṭha na rak keng hmang ding,” a ti.\n43Jonathan in, “Thu ṭha a si lo. Siangpahrang bawipa David in Solomon cu siangpahrang ah a tuah zo. 44David in Zadok le Nathan le Benaiah le siangpahrang kiltu ralkap pawl a thlah ih Solomon an thlun. Siangpahrang ih rang an toter ih, 45Gihon Tivate ah Zadok le Nathan in hriak an culh. Cule an kir ih mi hmuahhmuah lungawi in an au ih khawpi sung cu a buai celcel a si. Nan theih mi cu cuih thawmvang a si. 46Solomon cu siangpahrang a si zo. 47Cuih tlunah siangpahrang kuthnuai ih bawi pawl siangpahrang David hnenah an feh ih upatnak an pek hnuah, ‘Na Pathian in Solomon cu nangmah hnakih hminthang deuh ah tuah hramseh. A uknak cu nangmah ih uknak hnakin ṭhangso hramseh,’ an ti. Cule Siangpahrang David cu Pathian upat in a ihkhun parah a lu a kun ih, 48‘Ka sungsuak ka faate pakhat cu keimah ai-awhtu siangpahrang ih a tuah ruangah le cumi hmuta ding ih ka nunnak i zuah ruangah Israel ih Pathian, Bawipa cu thangṭhat in umseh,’ tiah thla a cam,” tiah a ti.\n49Cutikah Adonijah ih rualpi pawl cu thinphang in an pok ih anmah ih duhnak ciarah an tlung. 50Adonijah khal Solomon a ṭih ruangah a thin a phang ih Puanthlam Thianghlim sungah a feh ih biakṭheng ki pawl a va pom. * 1:50 Biakṭheng ki a pom - Biakṭheng kilah ki vek a si mi thingzum pali an bun ih cumi pomtu cu thah daan a si lo. 51Adonijah in Solomon a ṭih ruangah biakṭheng ki a pom ti kha Siangpahrang Solomon an sim. Adonijah in, “Hmaisa bikah, keimah that lo dingin Siangpahrang Solomon in ka hnenah thu kamseh,” tiah a ti ih cumi khal Siangpahrang Solomon hnenah an sim.\n52Cutikah Solomon in, “Ka hnuai ih a dor a si ahcun a lu parih samphang khat hman dai a si lo pei. Asinain ka hnuai ih a dor lo ahcun a thi pei,” tiah a ti. 53Cule Siangpahrang Solomon in Adonijah cu a ko ih biakṭheng ihsin an va hruai. Adonijah cu a ra ih siangpahrang hmaiah cun a kun. Solomon in, “Inn ah va tlung aw,” a ti.


1056x922 (~229Kb) underside male Thailand, Phang Nga Province, a hill at Khao Khuan Kha, 5 km NE Khok Kloi, a primary forest. 23rd February 2009, Photo © Oleg Kosterin 1292x1289 (~414Kb) underside Thailand, Phuket, a garden in the Nai Yang beach area. 28th February 2009, Photo © Oleg Kosterin


Lawrkhawm Archives - Page 134 of 137 - Chinland Today Media\nSteven Rualthankhum Sunthang hi kan Chin mino lakah zirnak le thiamnak ah kan suanvawr mi pakhat a si. Kan Chin miphun harsat tuar le mangbang an um tik khal ah a ti theitawk in bawm dingah a ralring ringring. LCF, Malaysia in harsaknak a tawn caan khal ah a neih sumsaw le a ruahnak phunkim in rak tung dingtu a […]\nby CT Media ·\tNovember 26, 2008 ·\nby CT Media ·\tNovember 24, 2008 ·\nRim thaw Mai\nRim thaw Mai Ziang tin ka lo sawn ding…. In sim hram aw…Cui a rim thaw.. Ziang bang rim tial? Kei duhbik e nang Mai Mai Mai Mai.. O Muvanlai cungtlun van in Zuang law zuang law Mai te hnenah; Hi tin va sim kei ngainak thu…… Na rim hmui dawh, Zoi in ka hawl; Dum sung Par no, Phengphelep […]\nby CT Media ·\tNovember 23, 2008 ·\nZingthar Arpi ti a tit lo cun, Arcang a khuang thei pei maw? arcang tel lo’n arpi hla sak, a thaw ding maw?\nby CT Media ·\tNovember 22, 2008 ·\nThaizing nithleu nau hniang hmel mawi suahpi hrih aw, Lo nawl riangmang, kan aunak aw a thang lo maw; Nau hiang hni awn ngai kan khawp lo, A tual len ding, thlir in kan zoh; Thimnak kut dai, sup hrih ko aw Tthennak ham kha, kan lo sawm lo..\nby CT Media ·\tNovember 14, 2008 ·\nZu pham ngai ngai pawl thu an rel khawm cel cel….. An ri tuk lawlaw…… An thu rel mi cu…..sakawng timi asi…..sa kawng an ti rero….. Pitar nu pakhat cun inn sung in an rel mi sakawng timi a rak thei ve…pitar nu cu a hna set tuk ruangah, Thangkawng timi ah a ruat…rinloah Pitar nu cun, “Kei tla ka […]\nby CT Media ·\tNovember 12, 2008 ·


VCTH | Archive | Ramsung | 88\nHome » Archives by category » Thuthang » Ramsung (Page 88)\nSEA Games Security Malaysia Thinphang\nPosted on June 15, 2013 by vcth and saved under Ramsung\nA ra ding mi SEA Games puaipi, Kawlram ih inntek mi, cu thla 6 lawng a duh thlang. Tu Malaysia ih buainak ruangah Kawlram le Malaysia karlak ah buainak a suak ter vivo thei. “Hi a ra ding mi SEA Games ah Malay mi pawl hrangah security nasa zet a ṭul”…\nComments Off on SEA Games Security Malaysia Thinphang / Continue reading →\nOrchid Hotel: A Neitu le Staff An Buai\nKawlram Hotel tum pakhat a si ve mi Orchid Hotel, 91 Anawratha St, Pazuntaung Township, Yangon ih hnatuantu staff 20 lenglo kan dung May ah an cawl. Cui an cawlhnak thawn pehpar aw in khatlam le khatlam an mahthluk aw rero ti thu kan thei. A cawltu pawl in Hotel…\nComments Off on Orchid Hotel: A Neitu le Staff An Buai / Continue reading →\nU Shwe Mann le Ban Ki Moon An Tong Aw\nUN General Secretary Ban Ki Moon in, “Kawlram thlengawknak a hnget khoh sinsin theinak dingah a bang aw lo mi phun le hnam, biaknak karlak ah rualremnak a um a ṭul. Miphun le hman karlak ah do aw lo ih rualrem thei daan hawl leh buainak a tuahtu mi ṭha lo pawl…\nComments Off on U Shwe Mann le Ban Ki Moon An Tong Aw / Continue reading →\nYangon Khaw Sung Ti A Lian\nPosted on June 14, 2013 by vcth and saved under Ramsung\nFur a tla thlang ih Yangon Khaw sungih lamzin tampi cu tilain in zin a phit ih mawtaw a tettawh ter sinsin. Ti a liannak a san bik cu khaw sung ih tiluannak, yimaung pawl thaten tuah lo ruangah a si bik. Ruah a sur tikah ruahpi in hnawm pawl…\nComments Off on Yangon Khaw Sung Ti A Lian / Continue reading →\nAir KBZ Vanzam Thar An Lei\nKawlram Ram sung Vanzam (Domestic Air Line) a si mi Air KBZ cu June 13, 2013 ah Vanzam thar ART 72-600 an lei. Air KBZ Chairperson Daw Nan Line Kham cu France, Toulouse khua, ART company CEO Filippo Bagnato hnen ihsin felfai in an lei suak ti thu a sim.…\nComments Off on Air KBZ Vanzam Thar An Lei / Continue reading →\nMalaysia Embassy Yangon Hmai Ah Sandahpiah Ding\nMalaysia ih Kawlram mi pawl daan lo takih thah, vuak, velh le kaihnak a rang thei bik in cemter ding dilnak langternak ah Malaysia Embassy Yangon hmai ah June 15 le 17 ah Sandahpiah ding a si. Sandahpiah theinak khuan (permit) cu June 12 ah Dagon Township Palik zungah dil…\nComments Off on Malaysia Embassy Yangon Hmai Ah Sandahpiah Ding / Continue reading →\nKawlram Nauhak Hnaṭuan Tambik Ram\nPosted on June 13, 2013 by vcth and saved under Ramsung\nKawlram cu nauhak hnaṭuan ṭuankhung (Child Labor)a tambiknak ram pawl ah hruaitu a si tiah ILO in a phuang. Nauhak ṭuankhuang a tambiknak ram pawl a si mi N. Korea, Zimbabwe, Sudan, Somalia, Afghanistan, Pakistan le Ethiopia pawl hank ih tlun ah a um. Kawlram nauhak tampi cu hanṭuankhung an ṭuan ih an nunnak…\nComments Off on Kawlram Nauhak Hnaṭuan Tambik Ram / Continue reading →\nMalay in Kawlram 180 An Tlung\nMAI (Myanmar International Airline) ih bomnak in June 15 ah Malaysia ihsin Kawlram ah minung 180 an tlung ding tiah MAI Marketing Manager Aye Ma Ya Ta in a ti. MAI in a tlun man minung 1 ah $70 a lak. A taktak ah cu mipakhat ah $200 a si. MAI…\nComments Off on Malay in Kawlram 180 An Tlung / Continue reading →\nSEA Games Khel In 4G Internet\nPosted on June 12, 2013 by vcth and saved under Ramsung\nKawlram tu kum cem, December thla ih tuah ding mi SEA Games khel in 4G internet pek thei an tum. Hih 4G a cang suak theinak ding hrangah JICA (Japan International Cooperation Agency) in $22 Million a bawm ding. 4G internet cu SEA Games leknak khawpi pawl a si mi…\nComments Off on SEA Games Khel In 4G Internet / Continue reading →\nTlangpar Mi Party Pawl An Kom Aw Ding\nTlangpar mi party 15 komkhawm aw in Party pakhat din ding in Taunggyi, Shan ram ih Tlangpar Mi Unau Pawlkom (Nationalities Brotherhood Federation) tonkhawmnak, June 11-12, ah lungkimnak an nei. Cui party cu Federated Union Party ti a siih 2015 hrilawnak cuh thei an tum ve. Chin National Party hotu, Pu…\nComments Off on Tlangpar Mi Party Pawl An Kom Aw Ding / Continue reading →